By Муҳаммад Ҳабибуллоҳ on 07/02/2016 11 ТАҲОРАТ ФАТВОЛАР\nБаъзи дарслик суҳбатларда эшитишимча, уламолар ичи кўринмайдиган пайпоққа масҳ тортиш жоиз, дейишган эканлар. Бир жойда эса ҳар қандай пайпоққа, ҳатто ичи кўринадиганларига ҳам масҳ тортиш жоиз, деб ўқидим. Бу сўзларнинг қай бири тўғри?\nАҳли суннат ва жамоат уламолари ўртасида маҳсига масҳ тортиш жоиз эканида хилоф йўқ. Ҳатто маҳсига масҳ тортиш аҳли суннатни бошқа фирқалардан ажратиб турадиган сифатларидан бири саналади. Шунинг учун бу масала фиқҳий бўлишига қарамасдан, баъзи эътиқод китобларида ҳам айтиб ўтилган. Пайпоққа масҳ тортиш тўғрисида бирон бир саҳиҳ ҳадис келмаган. Шунга қарамай, жумҳур уламолар арабларда “жавраб” деб аталган оёққа кийиладиган нарсага масҳ тортиш жоиз, деганлар. Бироқ баъзилар “жавраб” сўзи айнан пайпоқ маъносини ифода қилмайди, деган даъво билан пайпоққа масҳ тортиш мумкин эмас, дейишган. Модомики масаланинг ҳукми “жавраб” сўзининг маъносига боғлиқ экан, келинг, унда бу сўзнинг маъносини ўрганиш учун араб тили қомусларига мурожаат қилайлик:\n1) Халил Фароҳидий шундай дейди: “Жавраб – оёққа ўраладиган мато” (“Ал-айн” 6/113);\n2) “Мавоҳибул Жалил” китобида шундай дейилади: “Жавраб – зиғир толаси (каноп), пахта ёхуд шу каби нарсалардан маҳси шаклида тўқилган нарса”.\nШунга биноан, маҳси билан жавраб орасидаги фарқ қуйидагича бўлади: маҳси теридан тикилади, жавраб эса жун, каноп, пахта ва шу каби матолардан тўқилади. Демак, араб тилидаги “жавраб” сўзи бизнинг ўзбек тилимиздаги пайпоқ маъносида экан. Энди эса жаврабга, яъни пайпоққа масҳ тортиш борасидаги далиллар ва уламоларнинг бу ҳақдаги фикрларига бир назар солайлик.\nБу борада имом Термизий роҳимаҳуллоҳ (99) ривоят қилган ҳадисда Мўғийра ибн Шуъба розияллоҳу анҳу шундай дейди: “Расулуллоҳ соллаллоҳу алайҳи ва саллам жавраб ва оёқ кийимга масҳ тортдилар”. Бу ҳадисни имом Термизий роҳимаҳуллоҳ ҳасан, деб ҳукм қилган бўлсалар-да, бироқ Суфён Саврий, имом Аҳмад, Яҳё ибн Маин, Муслим, Насоий, Уқайлий, Дорақутний ва Байҳақий каби бошқа ҳадис уламолари бу ҳадис шоз бўлгани боис унга заиф деб ҳукм қилишган. Бироқ бу борада саҳобалардан саҳиҳ ривоятлар келган. Ибн Мунзир роҳимаҳуллоҳ шундай дейди: “Пайпоққа масҳ тортиш борасида тўққизта саҳобийдан ривоят келган. Улар: Али ибн Абу Толиб, Аммор ибн Ёсир, Абу Масъуд, Анас ибн Молик, Ибн Умар, Баро ибн Озиб, Билол, Абу Умома, Саҳл ибн Саъд (Аллоҳ таоло уларнинг барчасидан рози бўлсин)” (“Ал-авсат” 1/462). Шунга биноан, пайпоққа масҳ тортиш жоиз эканига юқоридаги ҳадис эмас, балки шу саҳобалардан ривоят қилинган асарлар далил бўлади. Шунинг учун имом Аҳмад роҳимаҳуллоҳ юқоридаги ҳадисни заиф деган бўлсалар-да, пайпоққа масҳ тортишни жоиз деганлар. Ибн Қудома роҳимаҳуллоҳ шундай дейди: “Саҳобалар пайпоққа масҳ тортганлар. Ўша даврда уларга ҳеч ким эътироз билдирмаган. Демак, бу ижмо саналади” (“Ал-муғний” 1/215).\nПайпоққа масҳ тортиш жоиз, деган аксар уламолар пайпоқ қалин бўлишини шарт қилишган. Қуйида уламоларнинг бу ҳақдаги сўзларини келтириб ўтамиз:\n1) Косоний роҳимаҳуллоҳ шундай деган: “Агар пайпоқлар сувни шимиб олмайдиган даражада (яъни, сувни ўзида сақлаб қолмасдан ичига ўтказиб юборадиган даражада) юпқа бўлса, унга масҳ тортиб бўлмайди ва бунда хилоф йўқ” (“Бадоиъус саноэъ” 1/10).\n2) Ибн Қаттон Фосий роҳимаҳуллоҳ шундай дейди: “Агар пайпоқ қалин бўлмаса, унга масҳ тортиш жоиз эмаслигига уламолар иттифоқ қилишган” (“Ал-иқноъ фий масоилил ижмоъ” 351-масала).\n3) Илмий изланишлар ва фатволар доимий қўмитасининг 5/267 рақамли фатвосида шундай дейилган: “Пайпоқ ости кўринмайдиган даражада қалин бўлиши керак”.\n4) Ибн Боз роҳимаҳуллоҳ шундай деган: “Пайпоққа масҳ тортиш учун пайпоқ қалин ва оёқни беркитиб турадиган бўлиши керак. Агар ичи кўринадиган бўлса, унга масҳ тортиш жоиз эмас” (“Фатово Шайх Ибн Боз” 10/110).\nБаъзи уламолар ҳар қандай пайпоққа масҳ тортиш жоиз, деган фикрни айтишган. Бу ҳақда Нававий роҳимаҳуллоҳ шундай дейди: “Асҳобларимиз, яъни шофеий мазҳаби уламолари Умар ва Алидан (розияллоҳу анҳумо) юпқа пайпоққа ҳам масҳ тортиш жоиз, деган фикрни ривоят қилишган. Бу фикрни имом Абу Юсуф, имом Муҳаммад, Исҳоқ ва Довуд (Зоҳирий)лардан ҳам ривоят қилишган” (“Ал-мажмуъ” 1/500). Шайх Албоний ва шайх Ибн Усаймин роҳимаҳуллоҳлар ҳам шу фикрни қўллаб-қувватлашган.\nХулоса шуки, ичи кўринмайдиган қалин пайпоқларга масҳ тортиш жоиз. Агар пайпоқ ичи кўриниб турадиган даражада юпқа бўлса, унга масҳ тортиб бўлмайди. Чунки пайпоққа масҳ тортиш жоиз эканига келтирилган далиллар саҳобалардан ривоят қилинган асарлар бўлиб, уларнинг даврида ичи кўриниб турадиган пайпоқлар бўлмаган, валлоҳу аълам.\nAvvalgi maqola26-дарс: Қалб ислоҳи босқичлари. Рамазон суҳбатлари 1437 (Шайх Содиқ Самарқандий)\nKeyingi maqola Фитр садақаси ҳақида (Шайх Содиқ Самарқандий)\nali 04/09/2017 11:24\nбир киши хотини б/н жанжаллашиб талогингни бераман деса,хотин эса унда болларингни хам олиб кет деса,эр ;агар болларни хозир олиб кетсам уч талок киламан, деб кейинрок олиб кетса,талок тущадими? Аелнинг биринчи турмущидан 3,бунисидан эса 2фарзанди бор.


Бельгия ҳукумати водород пероксиди савдосини тақиқлади\n12:13 / 21.06.2016\nБельгия ҳукумати қироллик ҳудудида хўжалик кимё маҳсулотларининг 7 турини, хусусан водород пероксидини сотишни тақиқлашга қарор қилди. Улардан қўлбола портловчи моддалар ясалиши мумкинлиги шундай чоралар кўрилишига асос қилиб кўрсатилмоқда. Бу ҳақда Бельгия ҳукумати бош вазири ўринбосари Крис Петерс маълум қилди.\nМазкур тақиқ расман эълон қилинганидан 10 кун ўтиб кучга киради.\nЭндиликда Бельгияда водород пероксидидан ташқари, азот кислотаси, нитрометан ва яна 4та натрий ва хлор аралашмаларидан ишлаб чиқилган бегона ўтларга қарши гербицид сотилиши мумкин эмас. Бундан ташқари, жисмоний шахслар томонидан ацетон ва азотли ўғитлар харид қилиниши жиддий назорат остига олинади.\nБу маҳсулотлар савдоси тақиқланмаган бўлса-да, махсус хизматлар дўкон эгаларини шубҳали харидлар борасида маълум қилишга чақирмоқда. Масалан, хавфли кимёвий маҳсулот йирик ҳажмда харид қилинса ёки кам-камдан доимий равишда сотиб олинса, дўкон эгалари махсус хизматларни бундан хабардор этишлари лозим бўлади.\nПолициянинг қайд этишича, 22 март куни Брюссель метроси ва аэропортида амалга оширилган портлашларда айнан ацетон ва водород пероксидидан қўлбола портловчи моддалар ясалган.


Гастрал таблеткалар – medu.uz – Дорилар ҳақида маълумотлар ўзбек тилида\nHome Йўриқномалар Гастрал таблеткалар\nХалқаро патентланмаган номи (ХПН): Пантопразол\nДори шакли: Ичакда эрийдиган қобиқ билан қопланган таблеткалар.\nфаол модда: пантопразол 40 мг;\nёрдамчи моддалар: микрокристаллик целлюлоза, лактоза моногидрати, маккажўхори крахмали, натрий крахмал гликоляти, коллоид кремний диоксиди, повидон, магний стеарати, тозаланган тальк, метиленхлориди, изопропил спирти.\nПантопразол бензимидазолнинг ўрин алмашинган ҳосиласи бўлиб, прототон насосининг селектив ингибиторидир. Препарат меъдада хлорид кислотасини париетал хужайраларидаги секрециясини ингибирлайди. Меъданинг париетал хужайраларининг найчаларида тўпланади ва фаол шакли – циклик сульфенамидга айланади, у селектив Н+-К+-АТФаза билан ўзаро таъсирга киришади. Париетал хужайраларнинг Н+-К+-АТФазасини ингибирлайди, париетал хужайралардан водород ионларини меъда бўшлиғига ўтишини бузади ва хлорид кислотасининг гидрофил секрециясини охирги босқичини блоклайди. Дозага боғлиқ хлорид кислотасининг базал ва рағбатлантирилган секрециясини давомли бостиради. Бошқа прототон насосининг ингибиторлари ёки Н2-гистамин рецепторларининг блокаторлари каби пантопразол билан даволаш кислотали муҳитни пасайишига ва гастрин концентрациясини қайтувчан ошишига олиб келади, айни пайтда ушбу ошиш меъданинг кислоталилигини камайиши даражасига боғлиқ. Пантопразол фермент билан хужайра даражасида боғлангани учун, унинг хлорид кислотаси секрециясига таъсири бошқа ацетилхолин, гистамин ва гастрин каби моддаларнинг таъсирига боғлиқ эмас. Препарат перорал қабул қилинганидан кейин вена ичига юборилгандаги каби самара кузатилади.\nПантопразол оғиз орқали қабул қилинганидан кейин меъда-ичак йўлларидан тез сўрилади. Унинг мутлоқ биокиришаолишлиги 77% ни ташкил қилади, чунки у жигардан биринчи ўтиш самарасига учрайди. Бир вақтда овқат қабул қилиш AUC га (самарасини концентрацияга боғлиқлигини майдони графикаси), плазмадаги максимал концентрациясига ва демак, биокиришаолишлигига ҳам таъсир қилмайди. Овқат қабул қилиш максимал концентрацияга эришиш вақтини ошириши мумкин. Оғиз орқали 40 мг препарат қабул қилингандан кейин плазмадаги максимал концентрациясига эришилади. 2-3 мкг/мл максимал концентрацияга эришиш вақти тахминан 2,5 соат. Такрорий дозалар юборганидан кейин концентрация доимий бўлиб қолади. Препаратнинг тақсимланиш ҳажми тахминан 0,15 л/кг, клиренси – тахминан 0,1 л/кг ни ташкил қилади. Ўртача ярим чиқарилиш даври 1 соатни ташкил қилади. Ярим чиқарилиш даврининг қисқалигига қарамасдан, париетал ҳужайраларда (H+K+)-АТФаза билан специфик боғланиш оқибатида пантопразол хлорид кислотасининг секрециясини узоқ вақт ингибирлайди.\nПантопразолнинг фармакокинетикаси бир ёки бир неча дозалари юборилганидан кейин бир хил. Дозалар диапазони 10-80 мг ни ташкил қилади, пантопразолнинг плазмадаги кинетикаси оғиз орқали ва вена ичига юборилгандан кейин тўғри чизиқли. Пантопразол 98% га плазма оқсиллари билан, асосан альбумин билан боғланади. Препарат жигарда метаболизмга учрайди. Метаболизмининг асосий йўли – деметилланишдир. Жараён жигарда Р-450 фермент тизимининг CYP2C19 изошакли иштирокида юз беради. Пантопразол маълум даражада CYP3A4 ферменти томонидан оксидланади. Пантопразолнинг метаболизми юбориш йўлига (оғиз орқали ёки вена ичига) боғлиқ эмас. Пантопразолнинг метаболитларини аҳамиятли фармакологик самараси тўғрисида маълумотлар йўқ. Асосий метаболити – деметилпантопразол ва бошқа метаболитлари сийдик билан (71%), 18% аҳлат билан чиқарилади. Деметилпантопразолнинг плазмадан ярим чиқарилиш даври пантопразолнинг ярим чиқарилиш давридан катта эмас (тахминан 1,5 соат).\nзўрайиш босқичидаги меъда ва ўн икки бармоқ ичак яра касаллиги, шу жумладан НЯҚВ ни қабул қилиш, ёки гистамин Н2-рецепторларининг блокаторлари билан даволашга рефрактер чидамли бўлган,\nТаблеткани бутунлигича (майдаламасдан ва эритмасдан), етарли миқдордаги суюқлик билан қабул қилинади. Препарат нонуштадан 1 соат олдин қўллаш тавсия этилади, суткада 2 марта қабул қилинса иккинчи дозани – кечки овқатдан 1 соат олдин буюрилади.\nСуткада 40 мг дан буюрилади. Даволаш курси 4-8 ҳафтани ташкил қилади.\nКасалликни қайталанишларига қарши даволашда – суткада 20 мг дан буюрилади.\nСуткада 40-80 мг дан буюрилади. Жигар фаолиятини оғир бузилишлари бўлган пациентларда дозани 2 кунда 1 марта 40 мг гача пасайтириш керак. Бундай ҳолларда қоннинг биокимёвий кўрсаткичларини назорат қилиш керак. Жигар ферментларининг даражаси ошганида препаратни қўллашни тўхтатиш лозим.\nКекса пациентларда, шунингдек буйрак фаолиятини бузилиши бўлган пациентларда 40 мг суткали дозани ошириш мумкин эмас. Helicobacter pilori га нисбатан мажмуавий антимикроб даволашни қўллаш истисно хисобланади, чунки бундай ҳолларда кекса пациентлар ҳам Гастрални 40 мг дан суткада 2 марта қўллашлари лозим.\nПрепаратни суткада 1 марта қабул қилишни талаб этувчи кўрсатмалар бўйича Гастрални эрталаб қабул қилиш лозим. Аниқланишича, на суткалар вақти, на овқат истеъмол қилиш, препаратнинг фаоллигига таъсир қилмас экан. Лекин Гастрал таблеткаларини тавсия этилган қабул қилиш вақти, пациентлар томонидан даволаш схемасига яхшироқ амал қилишга ёрдам беради.\nПрепарат пернициоз анемияда ишлатилмайди. Пантопразолни ҳомиладорликда ишлатишдаги хавфсизлиги тўғрисидаги клиник маълумотлар етарли эмас. Пантопразол таблеткалари ҳомиладорликда, фақат агар потенциал фойда ҳомила ёки болага бўлиши мумкин бўлган хавфдан устун бўлган ҳоллардагина қўлланилиши мумкин. Пантопразолни кўкрак сутига ўтиши номаълум бўлганлиги туфайли, препаратни эмизиш вақтида ишлатиш тавсия қилинмайди.\nСоғлом кўнгиллиларда ўтказилган тадқиқотлар диазепам, фенитоин (CYP2A19 субстрати), нифедипин (CYP3A4 субстрати), метопролол (CYP2В6 субстрати), диклофенак (CYP2С9 субстрати) ва теофиллин (CYP1A2 субстрати) пантопразолнинг фармакокинетик кўрсаткичларига таъсир қилмаслигини кўрсатади.\nПантопразолни ишлатилиши, шунингдек, теофиллин, диазепам (ва унинг фаол метаболити диметилдиазепам), фенитоин, варфарин, метопролол, нифедипин, карбамазепин ва орал контрацептивларнинг кинетикасига таъсир қилмайди. Ушбу препаратлар пантопразол билан бирга буюрилганида дозани танлаш талаб қилинмайди. Бошқа тадқиқотлар дигоксин, этанол, глибутид, антипирин ва кофеинни пантопразол билан клиник ўзаро таъсирлашмаслигини кўрсатади. Шунингдек, пантопразолни антацидлар билан мажмуасида ўзаро таъсири кузатилмаган. Кетоконазол, ампициллин эфирлари ва темир тузлари каби айрим препаратларнинг сўрилиши меъданинг кислотали муҳитида яхшироқлиги туфайли, ушбу препаратларни пантопразол билан бирга қўллаш уларнинг биокиришаолишлигига салбий таъсир қилиши мумкин. Пантопразолни H.Pylori ни эрадикацион даволашда ишлатиладиган препаратлар билан (кларитромицин, амоксициллин ва метронидазол) бирга қўллашда клиник ўзаро таъсири кузатилмаган. Пантопразолни алкогол билан қабул қилиш мумкин эмас, бу шиллиқ қаватларни таъсирлаши мумкин.\nДаволашдан олдин хавфли ўсмаларнинг бўлиши мумкинлигини истисно қилиш лозим, чунки препарат симптомларни ниқоблаши ва тўғри ташхис қўйиш муддатини кечиктириши мумкин.\nПантопразолни ҳомиладорликда ишлатишнинг хавфсизлиги бўйича клиник маълумотлар етарли эмас. Пантопразол таблеткалари ҳомиладорликда фақат, агар потенциал фойда, ҳомила ёки болага бўлиши мумкин бўлган хавфдан устун бўлган ҳолдагина қўлланиши мумкин. Пантопразолни кўкрак сутига ўтиши номаълум бўлганлиги туфайли, препаратни эмизиш вақтида ишлатиш тавсия қилинмайди.\nҲозирги вақтгача Гастрал препаратини қўллаш натижасида дозани ошириб юборилиш ҳолатлари аниқланмаган.\n40 мг дан ичакда эрийдиган қобиқ билан қопланган таблеткалар.


АОКАда таълим-тарбия тизимини янада такомиллаштириш, илм-фан соҳасини ривожлантириш масаласида қабул қилиниши кутилаётган президент фармони лойиҳаси юзасидан ўтказилган матбуот анжуманида мактаб битирувчилари сўнгги 6 йиллик баҳоларининг ўртача кўрсаткичи ОТМга кириш имтиҳонларида инобатга олиниши ҳақида маълум қилинганди.\nХалқ таълими вазири Шерзод Шерматов ўқувчиларнинг мактабда олган баҳолари ОТМга кириш имтиҳонларида инобатга олинса, бу мактабларда коррупция ҳолатларининг авж олишига сабаб бўлмайдими, дея берилган саволга жавоб қайтарди.\n“Икки йил олдин мана шу лавозимга қўйилганимда, олтин медалга 50 фоиз имтиёз, кумуш медалга 30 фоиз, деган қарор лойиҳаси тайёрланган экан. Ўзим президент администрациясидаги мутахассислар билан ишлаганимда мана шу имтиёзни олдириб ташлаган эдим. Яъни, ортиқча коррупцияга сабаб бўладиган нарса.\nШундан кейин таҳлил қилганимизда олтин ва кумуш медалга бўлган талаб билан бошида берилган талаб орасида 4-5 баравар фарқ бўлди.\nБу нарсага нима учун эътибор қилмоқчимиз? Баҳоларнинг ҳаммаси электрон тизимда ҳисобга олинишига ўтишимиз керак, ҳозирда Kundalik тизими жорий қилиняпти. Ҳаммаси марказлашган базада туради, у марказлашган базага келиб баҳони тўғрилай олмайди. Қайсидир мактаб даражасида бўлганида уни журналда ҳам тўғрилаб қўяман, дейиши мумкин эди.\nБу маълумотларнинг ҳаммаси электрон равишда марказлашган базада турганидан кейин ҳеч ким у маълумотни орқага қайтариб, тўғрилаш имкониятига эга бўлмайди. Шунинг учун олдимиздаги энг катта вазифа – мактабларда ахборот технологияларини кенгроқ жорий қилиш”, дея Шерзод Шерматовнинг сўзларини келтирмоқда Kun.uz мухбири.\nВазир бу борада қандай муаммолар борлиги ҳақида ҳам гапирди.\n“Биринчидан, мактабларга оптик толали интернетни тезроқ олиб боришимиз керак. Ҳозир кўп мактабларга олиб борилгани билан мактабгача келяпти, лекин ичида маҳаллий тармоғи йўқ эди. Бу бўйича давлат бюджетининг охирги муҳокамаларида президентимиз урғу бердилар, фармонда ҳам бу масала қўйилган. Ҳар йили камида 100 млрд сўм айнан мактабларни маҳаллий тармоқ билан таъминлаш учун ажратиладиган бўлди. Ана ундан кейин ахборот технологияларини жорий қилиб, марказлашган базага бериш имконияти бўлади. Коррупцияга қарши чора – ўзимизнинг марказлашган база бўлади”, деди Шерзод Шерматов.


ИнтерФУТБОЛ :: ШОУ-БИЗНЕСДАН УСТУН ёки яна Роналдунинг машҳурлиги хусусида\nШОУ-БИЗНЕСДАН УСТУН ёки яна Роналдунинг машҳурлиги хусусида\nФУТБОЛ ВАКИЛИ КРИШТИАНУ РОНАЛДУ «ИНСТАГРАМ» ЎЛЧОВИ БЎЙИЧА ДУНЁНИНГ ЭНГ МАШҲУР ШАХСИ. Ҳа, португалиялик ҳужумкор ўйинчи «Инстаграм» тармоғидаги машҳурлик бобида шоу-бизнес олами юлдузларидан ўзиб кетди. Ушбу ижтимоий тармоқда Бразилия терма жамоаси ва «ПСЖ» клуби аъзоси Неймарнинг обрўси ҳам анча баланд.\nАниқроқ айтсак, Португалия миллий термаси ва «Ювентус» клуби бош юлдузи Криштиану Роналду «Инстаграм» ижтимоий тармоғида обуначилари сонини рекорд даражада кўпайтириб, поп-хонанда Селена Гомесни умумий рейтингда иккинчи қаторга сурди. Ҳозирда 33 ёшли футболчи тармоқда 144 миллион 330 мингдан кўп «мижоз»га эга. Хуллас, Роналду америкалик барча юлдузлардан олдинда. Қаранг, Ариана Гранде ва Ким Кардашьян ҳам, Бейонсе ҳам Криштианудан анча орқада. Фақат эркакларни олсак, футболчи «Инстаграм» оламида таъқибчиларидан мисли кўрилмаган фарқ билан олдинда. Эътибор беринг, Кришнинг бу борадаги энг яқин таъқибчиси - Дуэйн «Скала» Жонсон 119,5 миллион обуначи билан чекланмоқда. Футболчилар орасида 2-ўрин Неймар (104,6 миллион обуначи)га тегишли., Лионель Месси эса атиги 3-поғонада (100,2 миллион обуначи). Ҳа, Роналду ижтимоий тармоқлардаги рақобатда аргентиналик юлдузни осонгина енгмоқда.\n«Инстаграм»да энг кўп обуначига эга машҳурлар\n144 336 300\n144 319 900\n132 338 800\n120 011 200\n119 597 000\n119 529 200\n117 849 700\n112 731 700\n104 653 600\n102 545 200\n«Инстаграм» оламидаги энг машҳур 10 нафар спортчига қарасак, футбол вакиллари жуда кўп. Оддий айтганда, топ-10га бошқа спорт турларидан биргина баскетбол юлдузи Леброн Жеймс суқулиб кирган, холос. Шунинг ўзиёқ футболнинг мақомидан далолат. Қисқаси, миллионлар ўйини - ер юзидаги энг оммавий ва биринчи рақамли спорт тури. Гап бўлиши мумкин эмас.\n«Инстаграм»да энг кўп обуначига эга спортчилар\n100 262 700\n51 759 500\n44 079 800\n40 347 500\n38 128 800\n36 996 900\n35 404 500\n30 452 200\nРоссияликлар мавқеи қандай? Ҳозирда Ольга Бузова етакчи, лекин UFC чемпиони Ҳабиб Нурмагомедов обуначилари сафи юқори тезликда кўпаймоқда. Жангчининг ўсиш суръатини назарда тутиб айтсак, телеюлдуз жорий йил якунигача ҳам пешқадамликни сақлдаб қололмаса керак. Тўғри, Бузова фақат Россия эмас, балки бутун собиқ иттифоқ ҳудудида машҳур. Лекин Нурмагомедов жаҳон миқёсида танилиб улгурди. Айниқса, унга мусулмон ўлкаларида эътибор кучли. Шундай экан, Ҳабиб яқин орада Тимати ва Ольгадан ўзиб кетса, ажабмас.\n«Инстаграм»да энг кўп обуначига эга россияликлар\n13 980 300\n12 969 800\n12 951 300\n11 888 100\n10 869 200\n9 958 800\n9 698 700\n9 664 300\n9 310 300\n8 979 600\nРоссиялик спортчилар орасида Ҳабиб Нурмагомедов Эверест чўққчисида бўлса, қолганлар Урал тоғларида... Ҳа, дейлик, Мария Шарапова ҳам жаҳон даражасидаги юлдуз, бироқ теннис вакиласи айни ҳолатда машҳурлик бобида Ҳабиб олдига тушолмайди, барибир. 3-ўрин - «сенсация». Россиянинг ўзида ҳам Зубайра Тухуговни яхши танишмаса керак. Лекин у «Инстаграм»да топ-юлдуз: деярли 2 миллион обуначиси бор. Нурмагомедовнинг Конор Макгрегор билан жангидан кейинги жанжал Тухугов машҳурлигини ошишига хизмат қилди. Эслатиш жоиз, айнан у октагонга сакраб тушиб, ирландга зарба беришга уринганди. Хўш, Ислом Махачев ким? UFCнинг истиқболли жангчиси ва Ҳабибнинг яна бир дўсти. Забит Магомедшарипов? Доғистонлик бу йигит яқин келажакда чемпионлик камарига даъвогарлик қилиши мумкин. Россияда рейтинги энг юқори спорт тури саналувчи футболга келсак, унинг вакиллари «Инстаграм»да кавказлик яккакурашчиларга асло бас келолмаяптилар. Ҳар ҳолда, кучли бешликда биргина Артём Дзюба бор, холос.\n«Инстаграм»да энг кўп обуначига эга россиялик спортчилар\n1 931 600\n1 377 900\n1 129 800\n* Обуначилар сони ҳар куни ўзгариб туриши боис, майда рақамлар кўрсатилмаган.\n02:40 Ла Лига: «Барселона» сафарда ишончли ғалабага эришди (0)\n02:24 «Илк ғалаба оқими» ёхуд «Сурхон» ҳам ўзига ўхшамади... (0)\n02:03 АПЛ: «Тоттенхэм» қийинчилик билан «Брайтон»ни мағлуб этди (0)\n22:45 Бир қатор грандлар «Манчестер Сити» футболчиси учун курашга тайёрланишмоқда (0)\n21:29 Карим Бензема: «Реал»да қоламан» (0)\n20:41 «Бавария» «ПСЖ» футболчиси билан қизиқмоқда (0)\n19:29 Марсело: «Реал» - менинг уйим» (0)\n18:43 Поль Погба нима сабабдан «Реал»га ўтмайди? (0)\n17:27 Неймар: «Неймар ЖЧдагига кўра яхшироқ ҳолатга киради» (0)\n16:44 Кавани «ПСЖ»да қолади (0)\n15:37 Давид Луиз: «Бёрнли»га ўхшаш жамоаларга гол уриш қийин» (0)\n15:22 «Ювентус»га Сессеньон керак (0)\n14:44 Патаричи: «Дибала қолади, Аллегри билан музокара ўтказамиз» (0)\n14:19 «МЮ» «Челси» ҳимоячисини кузатмоқда (0)\n13:37 Марко Верратти финалда «ПСЖ»га ёрдам бера олмайди (0)\n12:15 Альберто Заккерони: «3-4-3 схемасини кўпчилик нотўғри тушунади» (0)\n12:03 Ла Лига: «Барселона»нинг «Алавес»га қарши кенгайтирилган таркиби (0)\n10:44 ТОП-12: АПЛ тарихидаги энг омадсиз мураббийлар (фотогалерея) (0)\n09:31 Матео Ковачич Россияга йўл олмайди (0)\n07:51 АПЛ: «Бёрнли» сафарда «Челси»дан очко олди (0)\n03:39 Бемаврид жароҳат ёки легионерларимиздан дараклар (0)\n01:32 «Қалдирғочлар» парвозига қаранг… (0)\n23:09 ОЧЛ: «Пахтакор» Қатарда мағлубиятга учради (0)\n21:08 ОЧЛ: «Локомотив» ўз майдонида «Ал-Иттиҳод» билан дуранг ўйнади (0)\n20:47 Сарри: «ЕЧЛ ўта юқори баҳо бериб юборилган мусобақа» (0)


Пилла боқиш бўйича тавсиялар - Agronet.uz интернет портали\nМуаллиф Агроном 31.08.2018\nПиллачилик (ипакчилик) қишлоқ хўжалигининг бир тармоғи, ипак қурти боқиш, янги қурт зотлари ва дурагайлари етиштириш, пилладан мўл ҳосил олиш йўлларини ишлаб чиқиш билан шуғулланади.\nИпакчилик қуртнинг асосий озиқ манбаи бўлган тутчилик билан боғлиқ. Ипакчиликдаги асосий иш жараёнлари:\nипак қурти уруғи инкубасияси (ипак қурти уруғини очириш);\nқурт боқиш, қурт уруғи тайёрлаш;\nпиллани дастлабки ишлаш — димлаш ва қуритиш.\nИпакчиликнинг ватани Хитой, у ерда чамаси 5000 йилдан бери ипакчилик билан шуғулланилади. Ипак Хитойдан Европага Ўрта Осиё орқали олиб ўтилган. Ўзбекистонда ипакчилик ишлари билан Қишлоқ хўжалик вазирлиги Ипакчилик бош бошқармаси шуғулланади. Ҳар қайси вилоят ва туманда Ипакчилик идоралари бор. Булар қурт уруғини очириш, тарқатиш, қурт боқиш ва пилла ҳосилини қабул қилиб олиш, пиллани дастлабки ишлаш ва фабрикаларга топшириш ишларига раҳбарлик қиладилар.\nИпак қурти боқишда сўкчак (сўри)лар, барг кесиш ва майдалаш асбоблари ҳамда термометрлардан фойдаланилади.\nҚуртхоналарга сўкчаклар ўрнатилади. Ўрта Осиёда кўп қаватли сўкчак ишлатилади. Ўзбекистонда темирдан ишланган бўйи 2м, эни 1м, баландлиги 1,95м ли йиғма сўкчаклардан фойдаланилмоқда. Бундай сўкчаклар 5 ва 3 қаватли бўлиб, пастки қаватининг ердан баландлиги 0,4м, қават оралиғи 0,7-0,8м бўлади. Бир қути уруғдан чиққан бешинчи ёшдаги қуртлар учун 10 та уч қаватли сўкчак етарлидир.\nҚурт боқиш табиий ипак ишлаб чиқариш ёки ипак қурти уруғи олиш мақсадида 25-27 кун давом этади. Ипак қурти боқиш қуртхоналарда ёки махсус ёруғ биноларда амалга оширилади. Ипак қуртини хонага жойлашдан олдин хона 4% ли формалин эритмаси билан зарарсизлантиради. Қуртларга ҳар куни 1-3 ёшларида 10-12 марта (жумладан 2-4 марта кечаси), 4 ёшда 6-8 марта, 5 ёшида 4-6 марта барг солинади.\nСўкчакларда барг қолдиқлари тўпланиб қолади. Шунинг учун ипак қурти 2-3 ёшлигида 1 марта, 4-5 ёшлигида 2-3 марта тозаланади. Кичик ёшдаги қуртларга тутнинг маҳаллий навлари берилади. Катта ёшдаги қуртлар Балхи, Бедова, Қатлама, Узбекская, Пионерская, Октябр навлари билан озиқлантирилади. Бир қути қурт учун 1-2 ёшдаги қуртларга 12-15 м2, 4 ёшдагиларига 25-30 м2, 5 ёшдагиларига 60-70 м2 жой талаб этилади. Ипак қурти пилла ўрашдан олдин ҳар қути қурт уруғига 250-350 дона табиий ўтлар ёки поҳолдан ясалган дасталар қўйилади. Қуртхона ҳарорати 25-26°C, намлиги 65-75% бўлиши керак. Қуртхоналарни шамоллатиб туриш зарур. Қуртлар 3-4 кунда пилла ўраб бўлгач, 7-8 кундан сўнг пиллалар дасталардан олинади. Сўнгра қуритилади ва тайёрлаш пунктига топширилади.


Ҳал қилувчи сўзни ДСҚ айтади | NORMA.UZ\nҲал қилувчи сўзни ДСҚ айтади\nНазорат-касса машиналарига қўйиладиган талаблар қачон белгиланади? Бизда фискал маълумотларни узатувчи қайси технологияларни қўллаган афзал? Norma.uz мухбири ана шу саволларга жавоб излаб «Комкассинтех» уюшмасига йўл олди.\n«НКМ нархлари ошгани учун ким жавоб беради?» материалида назорат-касса машиналари учун стандартлар хусусида сўз юритган эдик. 29.09.2017 йилдаги ПҚ–3300-сон қарорга мувофиқ онлайн НКМ учун стандарт ишлаб чиқиш ўрнига амалдагисига ўзгартиришлар киритилган эди. Натижада мамлакатимизда илгаригидек талабгир бўлиб қолаётган офлайн НКМ учун стандарт йўқ бўлди. Маълумотларни онлайн узатиш тизимида фойдаланиладиган аппаратларга амалдаги стандартни қўллаб бўлмаса керак. Сабаби – пилот йўсинида жорий этиш босқичида у мўлжалланган фискал тўплагичли технологиядан воз кечдилар.\nNorma «Ўзстандарт» агентлигига қуйидаги саволлар билан хат йўллади:\n«Офлайн НКМ учун стандарт амалдаги стандарт сифатида тикланадими?»;\n«Амалдаги стандартга ўзгартиришлар киритиш режалаштирилганми, агар режалаштирилган бўлса, қачон киритилади?».\nИдора жавоб хатида офлайн машиналар учун O’zDST 1903:2010 илк таҳририни ишлаб чиқувчилар – Стандартлаштириш, метрология ва сертификатлаштириш илмий-тадқиқот институти ва «Комкассинтех» уюшмасига мурожаат қилишни тавсия этди. O’zDST 1.5-93 «ЎзДСТ. Стандартлар ва техник шартларни текшириш, қайта кўриб чиқиш, ўзгартириш ва бекор қилиш тартиби» стандартига ҳавола қилинган расмий жавобда айтилишича, ўзгартиришларни ишлаб чиқувчилар киритишлари керак эди. Бунда жавоб муаллифлари нима сабабдан бунга ҳақли бўлмаган кишилар стандартга ўзгартириш киритганликлари ҳақида тушунтириш беришни лозим топмаганлар.\nБерилган саволларга жавоб излашда давом этиб, «Комкассинтех» уюшмаси раиси Рустам Нарзуллаев (суратда) билан суҳбатлашдик.\n– Амалдаги нормаларга мувофиқ фақат сертификатланган НКМдан фойдаланиш мумкин. Мамлакатимизда эса уларни сертификатлаштиришга асос бўладиган давлат стандарти йўқ. Бундай вазият юзага келишига нима сабабчи бўлди?\n– Дарҳақиқат, офлайн назорат-касса машиналарига мўлжалланган O’zDST 1903:2010 стандартининг илк таҳрири уюшмамиз томонидан Стандартлаштириш, метрология ва сертификатлаштириш илмий-тадқиқот институти билан биргаликда ишлаб чиқилган. Уюшма назорат-касса машиналарини ишлаб чиқарувчилар ва уларга хизмат кўрсатувчи сервис ташкилотларини бирлаштиради.\nБироқ стандартга ўзгартиришлар тасдиқланганидан кейин бундан хабар топдик. Амалдаги стандартга ўзгартиришларни ишлаб чиқишда иштирок этишга ҳам, онлайн машиналарга мўлжалланган янгисини ишлаб чиқишга ҳам бизни ҳеч ким таклиф этмади. Аслида бизни таклиф қилиш ўринли эди. Биз «Ўзэлтехсаноат» АЖнинг, яъни онлайн НКМ учун стандарт ишлаб чиқиш вазифаси топширилган ташкилотнинг уюшган аъзолари ҳисобланамиз.\nБизни жалб этганларида бундай воқеликка йўл қўймаслик учун қўлимиздан келган ҳамма чорани кўрган бўлардик. Бунинг устига, 29.09.2017 йилдаги ПҚ–3300-сон қарорда онлайн НКМ учун стандартни ишлаб чиқиш ҳақида сўз борган. Ҳужжатни ишлаб чиқиш – амалдагисига ўзгартиришлар киритиш дегани эмас.\nАйни пайтда назорат-касса машиналари учун иккита: бири – офлайн, бошқаси – онлайн аппаратларга мўлжалланган стандартга эга бўлсак, оқилона йўл тутган бўлардик. Бугуннинг ўзидаёқ онлайн аппаратларга ўтиш ҳақида эълон қилсалар ҳам, жаҳон амалиёти кўрсатганидек, офлайн НКМ бирмунча вақт талабгир бўлади. Бизда интернет билан қамраб олинмаган аҳоли пунктлари кўп, мавжуд алоқа канали ҳам онлайн НКМ узлуксиз ишлашини таъминлай олмайди.\n– Уюшмадагилар буларнинг барчаси ҳақида билганларида қандай муносабат билдирдилар?\n– Бунга қўл силтаб қўя қолмадилар. «Ўзстандарт» агентлигига мурожаат қилишингиз ҳам муайян хулосалар чиқариш ва амалдаги қонунчилик бузилишини бартараф этиш чораларини кўриш учун етарли эди, деб ўйлайман. Бироқ шу кунгача бундай қилинмади.\nБошқа мақсадни кўзлаб муносабат билдирганимизни қайд этиб ўтмоқчиман. Норма ижодкорлигида фискал маълумотларни онлайн узатиш технологиясини белгилаш жараёнида фақат стандарт билан боғлиқ хатога йўл қўйилмаган. Давлат солиқ қўмитаси мамлакатимизда фискал маълумотларни онлайн узатишнинг қандай технологияси қўлланилишини эълон қилгандагина буларнинг барини бартараф этиш ва ҳужжатларни лозим кўринишга келтириш мумкин бўлади.\nБунгача қилинадиган барча саъй-ҳаракатлар самара бермайди, бирмунча вақт ўтгач янги ўзгартиришлар киритиш талаб қилинмаслигига ҳам ҳеч ким кафолат бера олмайди. Беҳуда куч сарфлашга не ҳожат?\n– Назорат-касса машиналарини ишлаб чиқарувчилар ва импорт қилувчиларчи? Ахир ҳозир улар ё қонунни бузиб ишлашлари, ёхуд ишлаб чиқаришни тўхтатиб туришлари керак бўлиб чиқаяпти.\n– Стандарт – назорат-касса машинасига талабларни белгиловчи бутун бир қатор ҳужжатлардан биттаси, холос. Бошқа асос бўлувчи ҳужжатлар бор, уларда НКМга техник талаблар назарда тутилган, булар – Ягона техник талаблар ва Ўзбекистон ҳудудида қўлланиши рухсат этилган фискал хотирага эга бўлган назорат-касса машиналарининг давлат реестри. Ушбу ҳужжатлар амал қилиб келмоқда, бир неча йиллар давомида ҳеч ким уларга ўзгартириш киритмади. Энг муҳими, мамлакатимиздаги назорат-касса машиналарининг бутун тизими амалда ушбу нормалар асосида ишламоқда. Яъни аппаратларни ишлаб чиқариш учун қонунчилик базаси мавжуд.\nВақтинчалик ечим топилганлиги боис стандартнинг мавжуд эмаслиги ишлаб чиқарувчиларимиз фаолиятига ҳам тўсқинлик қила олмади. Хусусан, техник шартлар ишлаб чиқилди.\nБоз устига, ишлаб чиқарувчиларимиз «ақлли» машиналарни тайёрламоқдалар. Бугун улар офлайн тизимда ишламоқда, бироқ барча моделларни фискал маълумотларни онлайн узатишнинг исталган тизимига осонгина мослаштириш мумкин. Булар давр талабларига жавоб берадиган яхши жиҳозлардир.\n– Фискал хотирага эга бўлган назорат-касса машиналарининг давлат реестри ҳолати ҳақида нима дейсиз?\n– Ваколатли комиссия унга киритилган барча аппаратларни қайта кўриб чиқса, маъқул иш бўлар эди. Агар ундан амалиётда қўлланмайдиган, сотувда бўлмаган ва таъмирлаш учун эҳтиёт қисмлари қолмаган моделлар чиқариб ташланса, рўйхат ярмидан кўпга қисқаради.\nРеестрнинг ҳозирги ҳолати, афсуски, тадбиркорларни ва бутун жамоатчиликни янглиштирмоқда. Эскирган моделларнинг рўйхатдан чиқариб ташланиши фойдаланилаётган машиналар паркини режали модернизация қилиш имконини берган бўларди. Илғор технологиялардан ортда қолмаган бўлар эдик.\nБундан ташқари, фискал маълумотларни онлайн режимда узатувчи ҳар қандай тизимга мослаша оладиган моделларгина реестрда қолдирилса, тўғри иш қилинган бўларди. Бу онлайн НКМга ўтиш чоғида тадбиркорларни ортиқча сарф-харажат қилишларидан иложи борича ҳимоялаш имконини берган бўлар эди.\n– Мамлакатимизда фискал маълумотларни онлайн режимда узатиш тизими танлангани йўқ. Бу борада қандай фикр билдира оласиз, қайси технологияларни энг мақбул деб ҳисоблайсиз?\n– Вазирлар Маҳкамасининг «Ўзбекистон Республикасида онлайн назорат-касса машиналари тизимини жорий этиш ва пилот тарзида ишга тушириш чора-тадбирлари тўғрисида»ги қарори лойиҳасида таклиф этилган вариантни қўллаб-қувватламаймиз. Тўғри, тўлов терминаллари, компьютерлар ва бошқа девайслардан НКМ сифатида фойдаланиш имкони берилгани жозибали таклифдек кўринади…\nБироқ яқинда UzCARD тизимида узилиш юз бергани ҳали ёдингиздан чиқмаган бўлса керак, ўшанда миллий тўлов тизими уч кун ишламади. НКМ сифатида терминаллардан фойдаланишга рухсат берилса, нималар бўлишини тасаввур қила оласизми? Банклар терминалларнинг дастурий таъминотига ўзгартириш киритишга рухсат беришлари керак бўлади. Бу тўлов тизимига шикаст етказиш хавфи бир неча марта ошишини англатади, сабаби ҳозир тизимга бир неча киши кира олса, кейин кўпроқ киши кира оладиган бўлади. Бу мамлакатимиз аҳолиси ва бутун молиявий тизими учун салбий оқибатларни келтириб чиқариши мумкин.\nКомпьютерлар ва гаджетлар варианти ҳам муаммони юзага келтиради, сабаби уларнинг тузилиши ва дастурий таъминоти ўзгартириш киритилишидан зарур даражада ҳимояланган фискал маълумотлар ишончли сақланиши ва узатилишини кафолатламайди. Бу мамлакат бюджетига тўлиқ тушум тушмаслигини, солиқчилар хато равишда солиқлар тўлиқ тўланмаганлиги борасида даъво билдирсалар, тадбиркорлар ҳеч нимани исботлай олмасликлари мумкинлигини англатади.\nФискал хотирага эга бўлган назорат-касса машиналари шундайлигича қолиши керак. Қолган барча жиҳозлар уларнинг айрим фукнцияларини бажариш имконини беради, бироқ бунда уларнинг сифатига ҳеч ким кафолат бера олмайди… Бунинг устига, НКМнинг сўнгги моделлари келгусида товар ҳаракатини назорат қилиш ва ҳисобга олиш жараёнларини автоматлаштириш технологиялари жорий этилиши, истеъмолчиларнинг ҳуқуқ ва манфаатлари ҳимоя қилиниши учун шарт-шароит яратади.\nОнлайн НКМ маълумотларини узатиш тизими қандай бўлиши керак? Бу борада ДСҚга ва бошқа ваколатли давлат органларига ўз концепциямиз, яъни фикр-мулоҳазаларимизни йўлладик. Биз такс-модемлардан фойдаланишга асосланган технологияни жорий этишни таклиф этмоқдамиз. Бунда назорат-касса машиналарига ҳажми кичик мосламалар ўрнатилади, улар маълумотлар онлайн режимда узатилишини ҳамда тадбиркорнинг ҳуқуқ ва манфаатларини ҳимоялаш учун зарур бўлган узатиш тўғрисидаги ахборот сақланишини таъминлаш имконини беради.\nБиринчидан, ушбу технология назорат-касса машиналарини барча функционали ва технологияларни ривожлантириш истиқболлари билан сақлаб қолиш имконини беради.\nИккинчидан, ушбу вариант нархи бўйича НКМдан фойдаланувчиларнинг аксариятига мақбул келади. Бугунги кунда тадбиркорларнинг 90%и Россияда ишлаб чиқарилган, ўзимизнинг «Фотон»да йиғилган «Меркурий» аппаратларидан фойдаланади, қарийб 6 000 нафар тадбиркор эса ўзимизда ишлаб чиқарилган «Семурғ-001» ва «Ўзкасс-185»ни қўллайди. Бундай конструкциядаги ва дастурий таъминотга эга аппаратларнинг барчасини биз таклиф этаётган технологияга мослаштириш мумкин. Сервис марказлари барча тадбиркорларга жиҳозларини модернизациялашда ёрдам беришга тайёр! Аппаратларини модернизация қилиб бўлмайдиган оз сонли тадбиркорларгина янги НКМ сотиб олишларига тўғри келади.\nУчинчидан, корхоналаримизда бундай такс-модемлар ишлаб чиқарилишини йўлга қўйиш осон, бу янги иш ўринлари яратиш ва ўзимизда ишлаб чиқариладиган товарлар рўйхатини кенгайтириш имконини беради.\n– Муаммолар кўп экан. Балки онлайн НКМга ўтишдан воз кечган маъқулдир?\n– Бу масала юзасидан принципиал позицияга эгамиз – унга иложи борича тезроқ ўтиш керак. Уюшмамиз 2005 йилда ДСҚ вакиллари ҳам иштирок этган Фанлар академиясидаги йиғилишда онлайн НКМни жорий этиш пилот лойиҳасини амалга оширишни таклиф этган эди. Таклиф маъқулланган, ҳатто уни молиялаштириш ва минтақалардан бирида эксперимент ўтказиш ҳақида қарор қабул қилинган эди. Бироқ бу масалалар ечими кейинга қолдирилди, 13 йил ўтгач ушбу муқаррар жараёнга тўқнаш келдик.\nАгар ҳозир онлайн НКМга ўтмасак, жаҳондаги ахборот технологиялари ривожланиши тамойилларидан янада ортда қоламиз. Ушбу технологиялар эса ҳукуматга жамиятнинг барча қатламлари ҳуқуқ ва манфаатларини ҳимоялашни кучайтириш, контрабанда ва контрафактга янада ишончли тўсиқ қўйиш имконини беради.


Шунда шогирдини кўнглини оғритиб қўйишни истамаган устоз шогирдига дебдики, агар шеър ёзишни ихтиёр этаркансиз сиз менга тиниш белгиларини юбора қолинг, уларга мослаб шеърингизни ўзим ёзиб бераман деган экан.\nFiled under: E'tirof, Muxlislar | Tagged: Jahongir Muhammad |\n« Ўзгармаган мавзулар Сиёсий сатира »\nMister Qalampir, on June 20, 2012 at 12:45 am said:\n(Тошкент.1999 йил. Магистратура. “Ўз уйингни ўзинг асра!” шиоридан илҳомланганим)\nУниверситет биносининг олдида дўстимни кутиб турардим. Жа кеч қовоттида. Кеча сенга лағбон обергандим, бугун эса сенинг галингку! Нима, берган ваъдангни менинг қулоғимга лағмон қип илиб кетвордингми?\nНимадандир кўнглим безовта бўла бошлади, лекин нимадан эканлигини ўзим ҳам билмасдим.\nМайли, бугун ўз кармонимдан яна бир бор овқатланай. Балки,… гуммани гумбур қасар қиларман…\nСен ҳарипга эса ҳали кўрсатиб қўяман. Бу фикрлар хаёлимга келаркан дўстимни қандай қилиб “тузлаш” режасини туза бошладим. Камбағални урма сўкма тўнини йирт деганларидек талабалар ҳам ўзаро бир бирларини бирор кафегами ёки ошхонага олиб кириб унинг ҳисобидан бўкканча овқатлансалар мана буни талабаларча тўн йиртиш дейилади.\nУниверситет олдидаги қатор ручка ва дафтарлар сотиладиган расталар орқали йўлнинг бошқа томонига ўтдим.\nБироз юриб тўхтаб қолдим. Жойимдан жилишни ёки жилмасликни ҳам билмай тарашадек қотиб қолдим. Не кўз билан кўрайди ўзимдан атиги бир ёш катта бўлган, бир неча йиллик маҳалладошим Алиш милиция формасида менга тикилиб жа “серёзний” сипо юришлар билан тикка юриб келарди….\nМана бугунги кунда чиройли, савлатли ва ҳамма кўрса ҳавас қиладиган, шунингдек ўзининг танасига “жиппа ёпишиб” олган милиция формасида ўзгача ғоз юришлар билан одимлар қилиши унга жуда ярашган ва у ўзгача жозибага эга бўлган эди.\nМенинг фикримча жуда қув бўлмиш Алиш дўстим бирор бир ўртоғининг формасини вақтинчалик “прокат”га олгану бир сайр мақсадига ишқи тушиб қолган.\nСаломлашарканмиз, олдин қучоқлашиб кўришадиган оғайнилар бу сафар фақатгина қўл сиқишиш билан кифояландик. Мен буни Алишнинг афанди қилиқларидан бири бўлса керак деб ўйладим.\nАлиш жуда бошқа оҳангда, ўта сипо, савлатдор ва ёши катта кишилардек ва бироз қўпол равишда мен билан муомаласини бошлади.\nҲа энди, Алишбой сен афандисан ва алдаркўсага ҳам дарс берадиган “крутой”санда деб ўйладим.\nБироз вақт ўтиб унинг кутилмаган ва мен учун бегона бўлган ўта жиддий муомаласи мени ҳайратга солди…\nМенинг нигоҳимда хонадаги кичик стол, бир неча стуллар ва деворга осиғлик бир неча плакатлар бу хонани янада торроқ қилиб юборгандек кўринарди.\nЖиддийлашиб қолган Алиш мени ўз кабинетига бекорга олиб келмаганини кейинчалик фахмлай бошладим. Ўзиниг савлати ва қудратини менга намойиш этаётганди…\nҚачонлардир, Алиш дўстим ўз амакиси бўлмиш милиция ходимидан нолигани мени жуда ажаблантирган эди. У ўз амакисини айнан милиция ходими эканлиги учун жуда ёмон кўраркан. Нега энди айнан милиция ходими бўлгани учун?!\nБу масалага мен ўша вақтда жуда “хом” эканман. Унинг фикрича амакиси бўлмиш милиция ходимига гарчи унинг ўз қондош амаки бўлсада аммо унга ишончи йўқлигини таъкидлагани ҳали ҳануз қулоғим остида жаранглаб туради. Мен бу дўстимни аҳмоққа чиқаргандим. Негаки у ҳақиқатдан ҳам “аҳмоқ” экан ўшанда!!!\nМенинг кўнглимни айнитадиган бир муҳит пайдо бўлгани сабабли вақтимнинг жуда танглигини айтиб Алиш билан хайр маъзур қилдим. У эса кетар чоғимда менга ўз соткасининг тел рақамини бериб унга бўш вақтимда қўнғироқ қилишимни таъкидлади.\nМенинг қалбим эса бу каби муомалани ўзига сингдира олмагани учун у берган телефон рақами ёзилган бир парча қоғозни йўл йўлакай отиб юбордим.\nБарчанинг севимли домласи бўлмиш иқтисод фанлари доктори, профессор Абдураимов ўз маърузаларини ҳар доимгидек жуда таъсирли, қизиқ ва тушунарли бир ҳолатда ўқувчилар оммасига тақдим этаётгандилар.\nБаъзи бир домлалар ўз маърузаларини фақатгина талабаларнинг кўчириб олишлари учун ўзлари тайёрлаб келган, аниқроқ айтадиган бўлсак, интернетдан кўчириб олган маъруза матнларини бамисоли магнитофон лентаси каби ҳеч бир тўхтовсиз булбилу гўё сингари барчани лол этиб, ёқимсиз қарғанинг овозидек чиранган ҳолда баланд овозда “бижжилаш”лари сабаб талабалар бу каби лексияларга келардилар ёки домлаларнинг оғзини мойлаш масалани ўйлаб кўрардилар.\nДомла Абдураимов фавқулотда талантли бир инсон эдики, у ҳақда эшитган киши уни кўрмаган бўлсада мингта домланинг орасидан топиб олиш эҳтимоли жуда юқори эди.\nУни бошқа домлалардан ажратиб турадиган тахминан ўн- ўн беш йиллик доимо тоза тутадиган устки кийими ва бобомнинг давридан қолган қисқагина галстуги ва билмадим қайси даврдан қолган ичи турли соҳаларга оид китоблардан тўлиб қолган коттагина сумкасини кўрган киши уни бу дунёга учар ликопчали ўзга дунё вакиллари ўзларига керак бўлмагани учун ерга ташлаб кетишган деган хулосага келиши табиий эди.\nОшга пашша тушди.\nБарча талабанинг кўнглини бир ўлдирадигани-бу мени декан чақириши эди.\nДеканнинг хонасига кирарканман не кўз билан кўрайки, менинг Алиш дўстим ва яна мен университетда умуман кўрмаган ораста кийинган бир киши декан билан ўзаро қандайдир масалада муҳокама қилишаётган эдилар…\nМенинг ҳайратда қотиб қолганимни кўриб Алиш дўстим ёнидаги кишини таништирди.\n-“Бу киши республика миллий хавфсизлиги катта подполковниги фалонча”\nМен эса турган жойимжа серрайиб қолавердим….\nШоҳи Жаҳон, on June 22, 2012 at 11:05 pm said:\nЙўқ бўлса ҳам одам атрофда юзлаб,\nАйтмади мотамга ҳеч бирин сўзлаб.\nЮрганда қайдадир рисқини излаб,\nЎғлим ўн йилдирки четда қолмоқда,\nЖияним намозин ўқир қамоқда.\nҚўшни эл бир-бирин ёқар, қолоқ-да…\nБу халқда нима йўқ, йўқ асли талаб.\nЎзидан ўзгаси кетмайгай талаб.\nБирлашмаса ўлиб кетар битталаб,\nМен тинчман-ку ахир, худога шукр!


18:46, 19.02.2019 // 32975\nҲафта ижтимоий муаммолари: «Тароқ» блокбастерига марҳабо\n«Дарё» колумнисти янги рукнда ўтган ҳафтада муҳокама қилинган асосий ижтимоий масалаларга тўхталиб ўтади.\nЎтган ҳафтада шоир Аҳад Қаюм ишлаган кино тилларда достон бўлди. Постердан кўра виньеткани эслатувчи кинореклама тасвирини кўрганда юзига кулги югурмаган юзер қолмади. Ниҳоят кино ишлаш навбати Аҳад Қаюмга келибди-да, дейишди. Жиддий ва таҳдидли қиёфада қўлига тўппончаларни тутган актёрлар жамоаси расмига фотошопда ишлов бериб, қўлларига тароқ ва фен тутқазиб қўйишди. Бирор-бир фильм бунчалик истеҳзо билан қарши олинганини эслай оласизми? Мен эслай олмадим.\nАслида янги фильм бир баҳона холос. Ялтироқ ўзбек тижорий фильмларининг рекламасини кўриши биланоқ кинояли куладиган кинотанқидчилар озайгани йўқ. Ўша эски фишкалар, таниш қаҳрамонлар... Кўрмасданоқ мазмунини айтиб бериш мумкин. Ватанни радикаллардан асраш мавзуидаги кинода миллий истиқлол ғоясини шимиб ўқиган, келишган спортчи йигит (унинг шим кийган гўзал севгилиси, албатта, бўлади) юртимизга суқилиб киришга уринган қорасоқол, жоҳил, наркоман, хотинбоз «қора куч»ларга қарши тенгсиз жангда олишиб, сўнгги лаҳзада албатта ғалаба қозонади. Муҳаббат можароларига бағишланган кинодаги қиз албатта муҳташам, ҳовузли саройда яшайди, ошиқ йигитнинг эса таксида юришга ҳам пули йўқ. Сўнгги вақтда урчиётган блокбастерларимизда эса Американинг кўча ҳаёти акс этади. Кўчадаги отишмалар, куппа-кундуз куни гавжум жойда «буқа»ларнинг муштлашуви. Америкада қурол дўконда сотилади, аммо Ўзбекистонда қурол олиб юриш шунчалик осонми? Қадамингда мелиса, одамлар устингдан ёзворади, видеога олиб интернетга жойлаворади, кейин кўрасан кўрадиганингни.\nЯнги кино баҳонасида бир талай гапларни айтиб олдим. Эҳтимол, Аҳаджоннинг фильми яхшироқдир. Буни томошадан кейин биламиз.\nЮз мингми, бир юз минг?\nКелгуси ҳафтадан босиб чиқарилиб, энг аввало валютачиларнинг қўлига тушиши кутилаётган юз минг сўмлик купюранинг иқтисодиётимиз ва инфляцияга таъсирини сўзлашга ақлим етмагани сабабли ёзув борасида таажжубимни яширмайман. Биз муомалада «юз сўм», «минг сўм», «юз минг сўм» деб атаганимиз каби, «юз минг сўм» деб ёзилиши мақсадга мувофиқ бўлади, деб ўйлайман. Худди юз сўмликни «бир юз сўм» эмас, «юз сўм» деб ёзган каби. Пул бу ҳужжат, расмий ҳужжатда миқдор аҳамиятли бўлгани учун «бир» ёрдамида купюранинг қиймати аниқ ифодаланади, дейсизми? Эҳтимол ҳақдирсиз, аммо ҳозиргача «бирсиз» юз сўмликда бирор-бир чалкашликни сезмаганлигимиз рост.\nДарвоқе, яна бир ўртамиздаги гап: кейинроқ босиб чиқарилувчи «икки юз минг сўмлик», «беш юз минг сўмлик» банкнотларни қалбакилаштирмаслик учун таъкидлаб «бир» сўзи ёзилаётган бўлса, не ажаб. Нима дедингиз?\n11:22 Кеча // 143149\n23:50, 29.10.2020 // 121799\n07:08 Бугун // 101134\n16:47 Кеча // 75088\n13:32 Бугун // 72544\nОдил Аҳмедовнинг отаси 65 ёшида вафот этди


Туроб Мақсуд. Уйингизни қандай қуряпсиз? (1990) - www.ziyouz.uz\nБош саҳифа МатбуотҚайта қуриш даври матбуотиТуроб Мақсуд. Уйингизни қандай қуряпсиз? (1990)\nЧоп этилган 06.09.2019 06.04.2021 МуаллифZiyouz.uz\n«Уй-жой қурилишига алоҳида эътибор берилиши лозим. Яқин беш йил ичида 67 — 68 миллион квадрат метр уй-жойни фойдаланишга топшириш, 6 миллиондан зиёдроқ кишининг уй-жой шароитини яхшилаш вазифаси қўйилди, бу эса ҳозирги беш йилликдагидан бир ярим баравар кўпдир».\n(Ўзбекистон Компартияси XXII съезди материалларидан)\nБугунги кунда Ўзбекистон жумҳуриятининг қаерига борманг, шахсий уй-жой қурилиши қайнаётганининг гувоҳи бўласиз. Дарҳақиқат, жумҳурият партия ва ҳукуматининг шахсий уй-жой қурилиши учун ер ажратиш ҳақидаги қарори халқни ниҳоятда мамнун этди. Чунки 1 миллион 800 мингдан ортиқ хонадон уй-жой қуриш ва қишлоқ хўжалик маҳсулотлари етиштириш учун ер майдонига муҳтож эди. Айниқса Фарғона, Андижон вилоятларида бир оила хўжалиги учун ажратилган ерда уч-тўрт, ҳатто ундан ҳам кўп оилалар яшаётгани маҳаллий раҳбарларга минг тавалло қилиб ҳам бир парча ер ололмаганликларини кўпчилик яхши билади. Юқоридаги ҳаётбахш қарор амалга ошгандан сўнг 260 мингдан ортиқ гектар ер меҳнаткашларга уй қуриш ва томорқа учун ажратиб берилди. Хуллас, кўнгилдагидек иш бўлди — ер олинди.\nЛекин афсуски, одамлар ерни олиб энди нима қилишларини билолмаётирлар. Уй қураётган бирор киши билан суҳбатлашиб кўринг-а! Фиғони кўкка чиқади. Ёғоч-тахта, цемент-ғиштни фалон пулга ҳам топиб бўлмайди. Шиферни айтмай қўя қолинг! Шундай шароитда ёнида ортиқча пули бор одам югуриб-елиб, минг хил йўллар билан бўлса ҳам қурилиш буюмлари топиб, уйини битказиб оларку-я, аммо жамғармаси йўқ оилаларга жуда қийин. Беш-олти йилдан бери чоғроққина уйини ҳам битказа олмаётган оилалар оз эмас. Давлатдан олган қарзига пойдеворни, нари борса деворни зўрға тиклаш мумкин.\nАна шундай бир оғир, ўнлаб муаммолар қийнаган оиланинг аҳволини кўз олдингизга келтиринг: барча бола-чақаси билан эзилиб кетади. Жойлардаги ноҳия Шўроси хўжалик ва қишлоқ Шўроси раҳбарлари: «Ер бердик-ку, қолгани билан ишимиз йўқ!» дегандек қўл қовуштириб, томошабин бўлиб ўтиришибди. Бу жумлани ўқиб, эли учун ичи ачимайдиган раҳбарнинг: «Энди одамларнинг шахсий уйини қуриб беришимиз қолувди!» деб лаб буриши турган гап! Ёки, бунга бизнинг иложимиз, имконимиз йўқ, деб осон қутулиш пайида бўлиши ҳеч кимга сир эмас.\nАслида эса сал изланиб бош қотирилса, анчагина имкониятлар бор. Мана, масалан, Фарғона, Андижон, Хоразм, Самарқанд каби вилоятларда ишсизлар сони кўплиги сир эмас, Хўш, нима учун ана шу иш билан таъминланмаганлар орасидан шахсий уй-жой қурилишини бажарадиган бригадалар тузиш мумкин эмас?! Бундай бригадалар қишлоқ Шўроси, хўжаликлар қошида тузилса, улар зарур яроқлар билан таъминланса бўлади. Бинокорлик материаллари етишмаслигига барҳам бериш учун эса, хўжаликлар Сибирдаги ёғоч тайёрлайдиган ташкилотлар билан битимлар, шартномалар тузиб, ўз аҳолиси талабини қондириши мумкин. Бугунги кунда ана шундай иш тутаётган хўжаликлар бор. Эли учун жони ачиган, ташаббускор, тадбиркор раҳбарлар бу борада оилаларга катта ёрдам кўрсатишлари мумкин.\nЖумҳуриятимизда қурилаётган шахсий уй-жойларни кузатиб, яна бир муаммо устида ўйланиб қолдим. Кўпчилик уйлар ҳаддан ташқари бир-бирига ўхшаш, кўчалардан юриб, зерикарли, файзсиз манзарага дуч келасиз. Ваҳоланки, ҳар бир уй ўзига хос бир меъморчилик асари бўлиши мумкин эди-ку! Бир амаллаб бошпана қуриб олиш билан овора бўлаётган бечоралар эса, меъморчилик хусусида иморатлар ва кўчаларнинг ўзига хос манзараси, кўркамлиги ҳақида бош қотиришига имконлари, вақтлари йўқ. Жумҳурият меъморлар жамияти шахсий уй-жой биноларнинг лойиҳаларидан турли намуналар яратиб, ҳар бир шаҳар ва қишлоқнинг ўзига хос кўркам шаклда барпо бўлиши учун фаоллик, ташаббус кўрсатаётганлари йўқ. Одамларимизнинг меъморчилик диди, айтиш мумкинки, ҳали жуда юксак эмас. Дарвоқе, жумҳуриятимизда чоп этилаётган, меъморчиликка бағишланган журнал рус тилида босилгач, халқимизнинг бу борадаги диди қандай ҳам юксалсин?!\nВилоят, шаҳар меъморчилик бўлимлари ҳам амалда кўринарли бир иш қилмаяптилар. Оқибатда беўхшов уйлар, ноқулай кўчалар борган сари кўпаймоқда.\nЕр, тупроқ — бебаҳо бойлик. Шахсий уй-жой учун ажратилган майдондаги ердан ҳам унумли фойдаланиш, рўзғор учун зарур экинлар экиш керак. Бу халқнинг озиқ-овқат маҳсулотларига нисбатан тобора ўсиб бораётган талабини қондиришда муҳим аҳамиятга эга. Шунинг учун ҳам жумҳурият партия ва ҳукумати қабул қилган қарорда шахсий уй-жой қуриш учун илгаригига қараганда кўпроқ майдон ажратиш кўзда тутилган. Аммо кўпчилик қурилаётган уй-жойларни кўриб, бебаҳо бойлик бўлган ердан унумли фойдаланмаётганидан — кўпроқ майдон экин экиш учун қолдирилмаётганидан афсусланасан. Ахир, Японияда тупроқли ер етишмаслигидан сув остида шаҳар бунёд этилаяпти, тошлар устига экинлар экилаяпти.\nБизда ер кўп-ку, деб тупроқли ерни асрамай, режасиз қурилиш қилаверамиз. Шундай оилалар борки, ўзларига ажратилган майдоннинг тўрт тарафини зарур-нозарур бинолару деворлар билан ўраб олишади. Оқибатда ҳовли-боғларига қуёш кам тушади — экинлар яхши ривожланмайди. Хонадонлар ўз ерларида ўзларини таъминлаши мумкин бўлган мева-чева, сабзавот маҳсулотларини бозордан сотиб олишга мажбур бўладилар. Кўп ҳолларда мол ҳам боқа олмайдилар.\nБаъзи оилалар эса, ҳар бир қарич ерни ҳисобга олиб, иложи борича ундан унумли фойдаланишни кўзда тутиб уй-жой қурадилар, ўз уйларини фақат ўзлари учунгина эмас, балки жамоатчилик, шаҳар, қишлоқ учун қулай, шинам бўлишини, шу билан бирга атроф-муҳитнинг ҳуснига ҳусн қўшишни, гузару маҳалла-кўйнинг тозалигини кўзлайдилар. Зотан, шарқ донишмандлиги, мусулмончилик маданияти ҳам шуни тақозо этади.\nБиз шу пайтгача ўтмишимизга беписандлик билан қараш билан бирга тарихий уйларимизни ҳам назарга илмадик. Ваҳоланки, улар Шарқ билимдонлигига таяниб, узоқ йиллар синовидан ўтган тажрибалар маҳсули эди. Масалан, илгари ота-боболаримиз уйларни ички ва ташқи ҳовлили қилиб қурганлар. Бундай ҳовлилар кўп болали хонадонларга, шарқона маданиятга суянадиган оилаларга жуда қулай бўлиши билан бирга тиббий, маънавий-ахлоқий, тозалик-поклик нуқтаи назаридан ҳам жуда катта аҳамиятга эга бўлган. Келган меҳмон ташқи ҳовлидаги алоҳида меҳмонхонада кутиб олинган, унга иззат-икром кўрсатилган. Бу мезбон учунгина эмас, балки меҳмон учун ҳам қулай бўлган. У бола-чақа, аёл-эркак олдида қисиниб-қимтинмайди. Бундан ташқари, у турли жойларда бўлиб келгани учун усти-бошида ташиб келган, турли инс-жинсларни (микробларни) ҳали ташқи таъсирга қобилияти кучли бўлмаган болаларга юқтирмайди. Ёки ўтмишда қурилган уйларнинг аксарияти (кўча томонга қурилганлари) олди айвонли бўлиб, кўча томонга дераза қўйилмаган, деразалар ўрнини турли чиройли шарқона токчалар, жавонлар, тахмон эгаллаган. Ертўлалардан ҳам унумли фойдаланилган.\nБу қисқа мақолада қадимги ўзбек уйларининг афзалликларию гўзаллиги, шинамлигини тўла таърифлаб ўтишим қийин. Лекин бугун меъморчилик ишлари билан шуғулланадиган масъул ўртоқлар бу масалаларни чуқур ўрганиб, халқимиз учун ажойиб намунали лойиҳалар яратиб берсалар, жуда эзгу ишга қўл урган бўлур эдилар. Баъзи вилоятлардаги уй-жой қурилишларини кузатганимизда ана шундай қадимий туркона уйлар ҳам барпо этаётганликларининг гувоҳи бўлдик. Албатта, бу уйлар меъморчилик жиҳатидан мукаммал ишланмаган. Шунинг учун ҳам уларга мутахассиснинг ёрдами жуда зарур.\nОдамларимизнинг ранг-баранг табиатига, дидига маълум бир лойиҳаларни зўрлаб тиқиштиришлар керак эмас. Балки уй-жойларимизнинг гўзал, шинам, қулай қилиб қуришга эришиш, шу билан гўзал юртимизнинг ҳуснига ҳусн қўшувчи лойиҳаларни халқ эътиборига ҳавола қилиш лозим. Чунки гўзал қишлоқ, гўзал шаҳар деган тушунчанинг бир бутунлигини шахсий уй-жойларнинг қандай қурилганлиги таъминлайди. Шундай экан, азиз замондош, уйларимизни шундай қурайликки, келажак авлодлар ҳам улардан фахрланиб, руҳу кайфиятлари кўтарилиб яшасинлар!\nРукнларҚайта қуриш даври матбуотиТегларҚурилиш ва архитектура, Туроб Мақсуд\n← Аввалги Аввалги Габриэль Гарсиа Маркес тавсия этган китоблар\nКейинги → Кейинги: Набижон Қодиров. Уч кунлик дунё (спектакль)


Ўзбекистон касаба уюшмалари Федерациясининг Наманган вилоят кенгаши расмий сайтиSentabr from 2018 from\nИШЛОВЧИ ҲАМИША ҲИМОЯДА БЎЛИШИ КЕРАК!\nНаманган вилоятида хусусийлаштирилган объектлар негизида ўз фаолиятини бошлаган тадбиркорлик субъектлари вакиллари учун даврий равишда ҳамкор ташкилотлар иштирокида ўқув-семинарлар ўтказиб келинмоқда. Мақсад эса барчага аён: тадбиркорга ҳар томонлама кўмак бериш. Тадбиркор молиявий барқарорлик шартларини тўла ўзлаштирган бўлиши мумкин. Аммо у иш берувчи сифатида ходимлар билан меҳнат муносабатларини тўғри ўрната олиши, уларга, аввало, хавфсиз иш шароитини яратиш […]\nИстиқлолимизнинг 27 йиллик тўйи Наманган вилоятида ҳам кўтаринки кайфият ва ўзгача тайёргарлик билан кечди. Бунда, албатта, касаба уюшмаларининг ҳам муносиб улуши бўлди. Хусусан, касаба уюшма тизимида узоқ йиллар меҳнат қилган фахрийлар, эҳтиёжманд оила вакилларидан 100 нафар, иқтидорли ёшлардан 80 нафарини “Наманган туризм” шўъба корхонаси орқали Фарғона, Қўқон шаҳарларига саёҳати уюштирилиб, маданий дам олиш ташкил этилди. […]


Эктор Купер: Биз ҳар қандай вазиятга тайёрмиз, барчаси эртага майдонда ҳал бўлади\nДобавлено: 08.01.2019, 19:29\n— Уммон билан ўйинга қандай тайёргарлик кўрдингиз?\n— Биз фақат Уммон билан ўйинга эмас, бутун бошли мусобақага тайёргарлик кўрдик. Шунчаки, Уммон бизнинг илк рақибимиз. Ўйинга тайёргарлигимиз анча яхши. Биз эртага ўзимизни кўрсатишга тайёрмиз. Эртага ҳар икки жамоа учун қизиқарли ўйин бўлади. Биз ғалаба қозонишни истаймиз.\n— Уммон терма жамоасини қай даражада ўргандингиз?\n— Терма жамоанинг ўйинини кўрдик. Аммо, барча нарса майдонда ҳал бўлади. Мусобақага фақат кучли терма жамоалар ташриф буюрган. Барча яхши натижа учун ўйнайди. Футболнинг қизиқарли эканлиги ҳам шундадир. Натижани олдиндан билиб бўлмаслиги билан ҳам спортнинг ушбу тури қизиқдир. Биз ҳар қандай вазиятга тайёрмиз. Аммо, Уммон ҳам кучли терма жамоа. Барчаси эртага майдонда ҳал бўлади.\n— Рақибларнинг асосий дарвозабони Ал Хабсининг йўқлиги Ўзбекистонга ёрдам берадими?\nОдил Аҳмедов: — Бу ҳақиқатдан ҳам катта йўқотиш. Мен унинг нималарга қодир эканлигини жуда яхши биламан. Ушбу йўқотиш бизга ёрдам берадиган бўлса, мен бундан хурсанд бўламан.\n— Ўзбекистон Жанубий Кореяга қарши ўйиндан сўнг деярли 50 кун давомида ўртоқлик ўйини ўтказмади. Бу Куперни ҳавотирга соладими?\n— Бу мени ҳавотирга солаётгани йўқ. Бундай ўйинларда жароҳат олиш эҳтимоли кўп. Осиё Кубогида қатнашадиган терма жамоа бўлганида албатта ўртоқлик ўйинида майдонга тушардик, бироқ бундай жамоа топилмади.\nХеч қайси мураббий жамоага келиб, бирданига бутунлай ўзгартиришларни амалга ошира олмайди. Биз қўлдан келганича ўзгаришларни амалга оширдик. Биз кўп нарсага тайёрмиз. Энди ўзимизни кўрсатишимиз лозим.\n— Терма жамоанинг жисмоний ҳолатига қай даражада баҳо берасиз?\nОдил Аҳмедов: — Ким кўпроқ тўп билан бўлса ўша жамоа ғалаба қозонади. Шунинг учун, жисмоний тайёргарликка алоҳида эътибор қаратганмиз. Ўйлайманки, бу мусобақа давомида биз учун муаммо бўлмайди.


Танқид – сараламоқдур\nHome icon Бош саҳифа»Ўзбек адабиёти»Миллий уйғониш даври»Танқид – сараламоқдур\nМажалла ва жаридаларнинг катта бир хосияти танқид, яъни сараламоқдур. Саррофлар ақчани, тужжорлар матоъни саралаганидек, муҳаррирлар ҳам умумий ҳол ва маишатга тааллуқ нимарсаларни саралайдурки, бошқа сўз ила «танқид» аталур. Масалан, янги мактаб ва муаллимлари ва анда ўқулатургон китобларни маънан тафтиш этиб, андаги нухсонларни баён этмоқ танқиддур. Таарруз* ва душманлик эмас.\nАгарда шахсиятга тукунмаса. Аммо бир муаллим ё мударрис ва муҳаррирни ишидан, шахсиятидан халойиқга зарар келса, андан ҳам баҳс ва танқид ёзмоқ шахсий бўлмайдур.\nТанқид янги ёзилган китоб, жарида ва мажаллаларга– да жорий ва нофеъдур. Масалан, бир муҳаррир ва ё муаллимни саҳвини ва ўз хизматига бепарволигини ва лозим қоида ва тартибларга амал қилмай, оммага зарар келтургонини танқид этмоқ боиси ислоҳ бўлур. Бизни Туркистонда янги мактаблар хейле бордур. Янги рисола хейле босилиб турубдур. Жаридаларга мақола ва шиорлар – ўқулуб турубдур. Аммо ҳануз танқид даврига етушганимиз йўқ. Иттифоқо, танқид шаклинда бир нимарса ёзилса, бизларга қаттиқ тегар.\nЁзганларимиз-ни бузуқлиги ва фикримизни хатолиги, ишимизни ноқислигини бирор киши курсатса, аччиғимиз келур. Ва ул одамни душман кўруб, шахсидан нафрат ва фикрига норозилик баён этармизки, бул бизни янгидан ишга бошлаганимиздан, бошқа тил ила ноқислигимиздандур. Биз эскиларни айблаймизки, аларга ислоҳдан сўзласак, чидай олмайдурлар, Аммо ўзимизнинг мактаб, рисола, таҳрир ва маслакимизни бир киши танқид этдими, чидай олмаймиз, диққат ила мунаққид сўзини тингламаймиз. Мунаққид бизни тўғримизга минг сўз ила баёни муддао этар экан, биз они ичиндан ўн сўзини номаъқул топиб, юзига урармиз. Ва ёйинки важҳсиз онинг сўзини радду ўзига эътироз этармиз. Агарда ул десаки, ман сизга бир минг калима насиҳат ё танқид сўйладим, дуруст, ўн калимаси сизга бежо эканки, қайтиб олдим, 990 калимасига на дерсиз?\nНа жавоб берармиз! Танқидни кўтаролмаганимизга тўғриси, ҳануз танқидга лойиқ бўлмаганимизни мисоли. Кафказли сайёҳ Муҳаммад Сайид афанди Туркистон мактаблари тўғрисинда «Оила ва мўътабаран иқбол» жаридасига танқид ёзиб эдики, анинг жавоби ялғуз қуруқ бир эътироз (прутест) бўлди. Аммо онинг ёзганига жавоб тушмас. Иккинчи, «Адаб ва тарбият» унвони ила яна сайёҳ мазкур «Ойна»нинг 27—28—29—30 рақамларинда мактаб тўғрисинда воқеъи далиллари ила баъзй нимарсалар ёздики, мўътабар «Садойи Туркистон» рафиқимиз 11-ададинда Муҳаммад Сайид афанди мақолаларини хилофи адаб ва тарбия деб, они ёзилгонига соҳиби мақола ва идорага изҳори норизолик айтиб, мазкур мақолаларни «аҳамиятсиз» дер. Ҳамда «муаллимларнинг хотирин қолдирув» бўлармиш. «Ойна» камоли эҳтиром ила «Садойи Туркистон» рафиқимизга арз этарки, мазкур мақолалар бошдан охиргача аҳамиятсизми? Агарда аҳамиятлиги бўлса, илтифотга олмаганларига таассуф этармиз. Ва мақола ичидан икки – уч хати мизожга номувофиқ тушган учун афуларини тилаймиз. Такроран, айтармиз: биз ҳануз танқидга лаёқат пайдо этганимиз йўқ. Яна қадима касалларимиздан — «норизо», «хотири қолмасуну…» иллатлари ҳануз кетган йўқ.\nМуҳаммад Сайид афанди таъбиринча, мундай кетаберса, «қиёматдан минг йил сўнгра – да, Туркистонга тараққий йўқ;». Агарда, «хотир қолмасун» қоидаси маслак тутулса, матбуотдан қалам тортмоқ керак. Чунки ҳақиқий матбуот ҳеч кимни хотирига қарамас. «Хотир қолмасун» касали биз мусулмонларни барбод этди.\nУмумий ҳоллардан баҳс қилиндими? Мутлақ ҳар бир масалага бир неча кишини хотири қолур. Ислоҳи мадорис ва дорулқазо десангиз, уламони хотири қолур. Ислоҳи расм базм десангиз, авомни хотири қолур. Ислоҳи савомеъ* десангиз сўфи, шайху эшонларни хотири қолур. Ислоҳи фоидахўрлик ва тижорат десангиз, бойларни хотири қолур. Энди ислоҳи, макотиби жадида дейилганда, муаллимларни хотири қолса, бас муҳаррирлар учун сукутдан бошқа иш қолмайдур.\nШуни-да айтмоқ керакки, Муҳаммад Сайид афандидан ёинки идорадан биргина «баъзи» калимаси ма-ат-таассуф қолибдурки, бу баъзи важҳдан баъзи муаллим афандилардан. идора афу истар. Боқи: Муҳтарам «Садойи Туркистон»га салом.\n«Ойна» ж., 1914 йил, 32-сон; 621—623 – бетлар.


Мухолифатга ёшлар керак! | TURONZAMIN\nМухолифатга ёшлар керак!\nPosted on 11/29/2008 by TURONZAMIN\n“Бирлик” халқ ҳаракати асосчиси, таниқли ҳофиз ва шоир Дадахон Ҳасан шаънига “Понауз.инфо” сайтида тарқатилаётган машъум ҳақоратлар айни пайтда хорижда яшаётган мухолифат фаолларида турли фикрлар уйғотмоқда. Кеча бир гуруҳ фаоллар интернет конференцияга йиғилиб айни ҳолатга нисбатан ўз муносабатларини билдиришди.\nЁдгор Обид, “Бирлик” ҳалқ ҳаракати фаоли, шоир, Австрия:\n-Ўзбекистонда мухолифатнинг пайдо бўлиши ва шаклланишида Дадахон Ҳасан, Муҳаммад Солиҳ, Абдураҳим Пўлат, Жаҳонгир Муҳаммад ва бошқаларнинг катта хизматлари бор. Ҳеч ким ва ҳеч қачон бу ҳақиқатдан кўз юммаслиги керак. Лидерлар ўртасидаги келишмовчиликлар эса бор гап, уларни ўзаро яраштириш ва муросага келтириш бугунги кунда осон иш эмас. Бугунги кунда Дадахон Ҳасан шаънига айтилаётган ҳақоратлар мени ҳам қаттиқ ранжитмоқда. Бировни кўнглига қаттиқ ботадиган гап айтиш яхшиликка олиб келмайди. Уларни ўртасига бошқа кишилар низо солишмоқда ва бундан манфаатдор гуруҳлар бўлиши табиий. Бўлаётган гап сўзлар 90 йилларда пайдо бўлган мухолифат билан ҳеч нарса қилиб бўлмаслигини кўрсатмоқда. Барча умидимиз ёшлардан. . Бундан кейин тўғри маънодаги мухолифат пайдо бўлиши керак. Ўзаро гина -кудуратларга чек қўйиш керак.\nИсмоил Дадажонов, “Бирлик” партияси раиси ўринбосари, Ўзбекистон Демократик Кучлар Форуми раиси, Швеция:\n-Юқорида санаб ўтган кишиларингизни ва жумладан бизни ҳам мухолифатга озми кўпми хизматимиз бор. Улар бизни устозларимиз, лидерларимиз. Улар ўз даврларида катта хизмат қилишди. Буни тан оламиз. Энди ўзаро жанжаллар ҳақида. Мен Муҳаммад Солиҳдан кўра Дадахон акага кўпроқ ён босиб гапираман, чунки у киши мени устозим. У киши ватанда туриб хизмат қилаётгани учун ҳам ҳурмат қилишимиз керак. Бошида Дадахон ака мухбир саволларига жавоб берди. Бу жавобларда айтилган фикрлар Дадахон акада кеча ёки бугун пайдо бўлгани йўқ. 90 йиллар бошидан буён бу каби гапларни эшитиб келамиз. Айни шу фикрларни Дадахон ака мени ўғлимни тўйида ҳам айтган эдилар ва бу айтилган гапларнинг барчаси тўғри аслида… Мана ўша мақоладаги бир эпизодга эътибор қаратсак. Мен биринчи президентлик сайлови пайтида Муҳаммад Солиҳни Фарғонадаги ишончли вакили эдим. Мингдан ошиқ одамлар йиғилиб турганимизда Солиҳ бир соат кечикиб келди. Бир одам унга “Агар сиз президент бўлсангиз мактабларда диний дарс ўқитасизми? Ўзингизни ибодатингиз борми?” деб сўради. Солиҳ унга жавобан “Йўқ, мактабда дин дарси ўқитилмайди”, деди. Бу гапни эшитган кўп одамлар йиғилишдан чиқиб кетишди. Ўшанда мен Солиҳ акага дакки берган эдим.\n-Исмоилжон, Сиз ҳам мухолифат лидерларидан бирисиз. Мухолифат фаолиятида сизни Абдураҳимлардан кўп хизматингиз бор. Ўша пайтдаги фаолларимиздан кўпчилиги оламдан ўтиб кетишди. Биз мухолифатга кириб келган йиллари мухолифат эндигина шаклланаётган илк даврлар эди. Изланишлар даври эди. У даврда ҳамма ҳам хато қилиши мумкин эди. Ишлаган одам хато қилади-да. Айниқса уйғониш даврида. Кимдир бу йўл тўғри деган, бошқа биров у йўлни тўғри деб билган. Албатта, ўша даврдаги мухолифатни хизматларини эътироф этган ҳолда камчиликларини ҳам айтишимиз керак. Ўз хато камчиликларини эшитган одам бундан хафа бўлмаслиги керак. Балки Дадахонни фикрларида камчиликлар бордир! Лекин уни дастлабки йилларда қилган хизматлари жуда ҳам катта эканлигини тан олишимиз керак. Бунинг учун бировни устун қўйиб бошқани пастга уриш яхши эмас. “Бирлик”ни дастлабки митингларида Дадахон қўшиқ айтиб минглаб одамларни майдонга олиб кирган. У миллатимизни уйғонишга ундовчи жанговор қўшиқлар айтди. Ҳозир ҳам айтмоқда. Уни Муҳаммад Солиҳ билан ўртасини бузишга интилаётган, оловга керосин сепаётган шахслар борлиги очиқ кўриниб турибди. Бу жанжалларга шунақа одамлар кўпроқ айбдор аслида.\nУлуғбек Ҳайдаров, мустақил журналист, Канада:\n-Дадахон Ҳасанни ҳақоратлайдиган мақола ва изоҳлар учун албатта интернет саҳифалар муҳаррирлари масъул. Агар мен муҳаррир бўлганимда бунақа ҳақоратларга йўл қўймаган бўлардим. Лидерлар ўртасида муаммо бўлса марҳамат қилиб уни ўзларига айтиши мумкин, халққа дастурхон қилиш кимга керак? Менимча бу каби ишлар атайин, мухолифатни ўртасини бузиш учун қилинаяпти.\nМатлуба Азаматова, Ўзбекистон журналистлари ҳуқуқ ва эркинликларини ҳимоя қилиш ташкилоти раҳбари, Швеция:\n-Дадахон акани Муҳаммад Солиҳга қарши ёзган мақоласини ўқиб, бу гапларни бошқа киши ёзмаганмикан деб ўйлаб қолдим. Дадахон ака бизга ўхшаб тинч ва осойишта жойда эмас мамлакат ичкарисида яшамоқдалар. Ҳамма сукут сақлаб турганда Дадахон ака Андижон қатлиоми ҳақида қўрқмай қўшиқ айтиб чиқдилар. Ахир бу чинаккам қаҳрамонлик-ку! Шундан сўнг у кишини терговга тортилганликлари ва шартли жазо олганликларини биламиз. Ва булар бежизга эмас. У кишини ҳам тушунишимиз керак. Мана Умида Ниёзова ҳам бошқаларни айблаб ёки фош этиб қамоқдан чиқди. Уни ҳеч ким айблаётгани йўқ-ку! Ҳукм чиқришга шошилмаслигимиз керак. Ҳамма қўрқиб инига кириб кетган вақтда ҳам Дадахон ака қўрқмай бош кўтариб чиққан вақтларни унутмайлик.\n-Мен Пона уз.да бир изоҳни ўқиб қолдим. Айтишга уяладиган уятсиз гаплар. Жуда ҳам чегарадан чиқиб кетилган. Умуман бу каби ҳақоратлар ва фисқу фасодлар бошида ким турибди? Икром Ёқубов деган бола турибдими ёки бошқа кишими? Икромнинг ўзи “бир мақола ёзувдим, Солиҳ ака кўриб чиқаргани қўйдирмадилар” деяпти. Демак, ҳар бир мақола Солиҳ акани рухсати билан чиқар эканда. Пешонасига “Ўзбек мухолифати сайти” деб ёзиб қўйилган бу саҳифада Икром Ёқубов одамларни қуролли қўзғолонга даъват этмоқда. Ўзини эса қийноқларни бошида турганини ва мухолифатга қарши курашганини очиқ ёзмоқда. Мухолифатни кўзга кўринган вакилларини ҳақоратлайди. Умуман бу бола ким ўзи? Қаердан пайдо бўлди? Унга ким изн бериб қўйибди? Мухолифатга тамал тоши қўйган фахрийларимизни ҳақорат қилишга ёки улар ҳақида фикр билдиришга маънавий ҳаққи борми уни?\n-Менимча у мухолифатни ичдан парчалаб ташлаш учун атайин юборилган одам бўлса керак. Пона уз.дагилар эса бунга эътибор беришмаяпти. У одамларни ҳиссиётига таъсир қиладиган сўзлар ва ибораларни ишлатиб ўз вазифасини жуда яхши уддаламоқда.\nБизни одамларимиз эса миш-мишларга ўч. Кўпчилик бу сайтга изоҳларни ўқиш учун киради.\n-Мени назаримда ҳам шунақага ўхшаяпти. Умуман эси бор одам буни ўйлаб кўриши керак эди. Уни бу ишларга аралашишига, бунақа гаплар қилишига маънавий ҳаққи йўқ эди. Буни бошқалар ҳам ўйлаб кўриши керак эди.\nХолдор Вулқон, шоир, Канада:\n-Мен юқорида айтилган фикрларни ўзимча таҳлил қилиб шундай хулосага келдим. Исмоил ака ва Ёдгор акаларни фикрларига қўшиламан.Мухолифат ичида парокандалик ҳамон давом этаяпти. Бу ишларни кимдир режа асосида амалга оширмоқда. Аввало айғоқчи ва жосусга ишониб бўлмаслиги ҳаммамизга маълум. Эски замонларда Амир Темур бобомиз каби ақлли ҳукмдорлар бир сотқин одам ўз ҳукмдорини сотиб душмани олдига келса, “Сен ҳукмдорингни сотдинг, бизни ҳам сотасан”, деб уни ўлдиришар экан. Ҳозирги даврда ҳам бу жосусга (агар у ҳақиқатдан жосус бўлса) ишониб бўлармикан?\nНуриддин Низомиддин, “Уйғон Ўзбекистон” Демократик Ёшлар Ҳаракати ташаббус кенгаши раиси, Ҳолландия:\n-Дадахон акани ҳақоратланишига ким томошабин бўлиб туради? Биз ёшлар бу улуғ инсон шаъни ва қадр қиммати учун жонимизни ҳам беришга тайёрмиз. Чунки, Дадахон Ҳасан ўзбек халқининг улуғ устунларидан бириндир. У нафақат тарқоқ мухолифатни, балки ўзбек халқининг дарғаси, машъаласидир. Буни ҳеч ким инкор эта олмайди. Дадахон ака Солиҳ жаноблари ҳақидаги ўз фикрларини бироз очиқ ва қўполроқ тарзда бўлса ҳам билдирди. Бунинг учун у кишини хоин, жосус ва отарчига чиқариб ҳақорат қилиш керакми? Албатта Солиҳ акани ўзбек мухолифати шаклланишига ва халқимизнинг сиёсий онгини уйғонишига жуда катта хизматлари бор. Бу эса Дадахон акани пастга уриш, камситиш ва ҳақоратлашга имкон бермайди-ку! Энг ажабланарлиси барча ҳақоратлар айнан Дадахон акани Солиҳ акага қарши ёзган мақоласидан сўнг бошланди ва бу ҳақоратлар Солиҳ акага тарафдор бўлган Қудрат Бобожоннинг сайтида авжига чиқмоқда. Қудрат акада фаҳм-фаросат йўқ экан, бу ҳақоратларни тўхтат деб Солиҳ ака бир оғиз айтса бўлади-ку!\nЮсуф Расул, журналист, “Янги Дунё” интернет нашри асосчиси:\n-”Понауз.инфо” да чиқаётган мақола ва изоҳларга Солиҳ аканинг алоқаси борлигига ишонмайман. Олдинги йилларда биз Қудрат ака билан ташкил қилган “Исёнкор” сайтида ҳам шунақа ҳақоратли изоҳларни кўп ёзишарди. Уларни назорат қилиш қийин эди. Охири муҳаррир кўригидан сўнг изоҳларни сайтда кўринадиган қилиб қўйдик ва бу каби ҳақоратларга чек қўйилди. Ўшанда Солиҳ аканинг ўзи менга телефон қилиб ёки учрашганимизда “Исёнкор” даги изоҳларга ва чиқаётган мақолаларга эътиборли бўлишимиз кераклигини , ҳаммани ҳам камчилиги бўлиши табиийлиги ва бу ҳақда маданият билан ёзиш мумкинлигини айтар эдилар. Ҳозир “Янги Дунё”да ҳам изоҳлар албатта муҳаррир кўригидан ўтгач сайтда кўринади. Бошқаларни шахсига тегадиган ва ҳақоратли сўзларга ўрин берилмайди. “Понауз.инфо” сайти Қудрат Бобожонов номига расмийлаштирилган. Демак, барча масъулият Қудрат аканинг зиммасида. Мени билишимча бу сайтга модераторлик унвони бир йўла тўрт ёки беш кишига бериб қўйилган. Улар орасида “Озодлик” радиоси мухбири Шуҳрат Бобожонов ҳам бор. Ака -ука Бобожоновлар барча куч ва имкониятларини Солиҳ акани ҳимоя қилишга сафарбар этишлари барчага маълум. Албатта Муҳаммад Солиҳдек улуғ инсонни биз барчамиз ҳурмат қиламиз. Лекин миллатимизнинг бир устунини кўр кўрона ҳимоя қиламан деб бошқа бир улуғ замондошимизни лойга белаш кимга керак? Ака- ука Бобожоновлар наҳотки шу оддий ҳақиқатни тушунишмаса?! Бу билан Солиҳ жанобларининг обрў эътибори ошиб қолади деб ўйлашса керакда. Афсуски улар чучварани хом вақтида санашмоқда. Бу каби чиқишлар Дадахон акага нисбатан халқимиз ва жамиийки миллатдошларимиз ҳурмати ва эътиборини оширмоқда ва у кишини ҳимоясига турадиган кишилар борган сари кўпаймоқда.\n-Бу сайтни Дадахон ака шаънига айтилган ҳақоратлар учун судга бериш мумкин. Сайт кимни номига рўйхатга олинган бўлса ўша жавоб беради.\nТўлқин Қораев, мустақил журналист, Швеция:\n-Шу ўринда матбуот эркинлиги ҳақида унутмаслик керак. Сайтда кимнидир кимдир ҳақорат қилаётган экан, бунинг учун Қудрат айбдор эмас-ку!\n-Бировни ҳақорат қилиш, шахсига тегиш ва туҳмат уюштириш матбуот эркинлиги эмас.\nДадахон ака ҳақидаги аксарият мақолалар ҳақоратга тўла. Оғзидан она сути кетмаган мишиқилар Дадахон акани отарчи, Дадахон, хоин дея ҳақорат қилиб ётса бунга қандай чидаб туриш мумкин?\n-Матбуот ва сўз эркинлиги демократиянинг асосларидан биридир. Ҳар қандай демократик жамиятда журналистика ахлоқига қатъий риоя қилинади. Бошқаларни шахсиятига тегиш ва ҳақоратлаганлик учун жавобгарлик бор. Ўзбекистонда мавжуд сиёсий режимнинг жуда қаттиқлиги сабаб деярли барча мухолифат аъзолари кучли назорат остида яшаб келишади. Бунинг учун барча мухолифатчиларни хоин, жосусга чиқариш адолатдан эмас. Масаланинг бошқа томони ва менга ажабланарли кўринган жойи – ким Муҳаммад Солиҳни танқид қилса дарров хоин ва жосусга чиқиб қолади ёки МХХ қулоқлари рўйхатига киритилади. Ким мақтаса -ватанпарвар ва қаҳрамон. Шу пайтгача бу каби гапларни Абдураҳим Пўлатов ва Жаҳонгир Маматовлар шахсиятига нисбатан қўллаб келишарди ва бу қарашни одамлар онгига усталик билан сингдиришга ҳаракат қилишарди. Бугун эса Икром Ёқубов деган ном остида одамлар онгига Дадахон Ҳасан ҳақида шундай тасаввурни сингдиришга ҳаракат қилишмоқда. Бу амаллар жуда ҳам усталик билан амалга оширилаётганини ҳамма ҳам англаб етмайди. Менга қизиқ туюлган томони бу каби аксар мақолалар фақат бир ёки икки қўлдан чиқаётгани услуб жиҳатдан очиқ кўриниб турсада турли номлар остида эълон қилинади. Бунга етарлича исбот ва далиллар келтиришим мумкин. Вақт ўтган сари тарихнинг биз билмайдиган қоронғу бурчаклари ёришиб бормоқда Ўтмишда халқимиз ва мамлакатимиз учун ким қандай хайрли иш қилган бўлса бир кун келиб унинг хизматлари ҳақиқий ва рост тарих саҳифаларидан ўрин олади. Бугун яратилаётган қўлбола ва ноаниқ, тасқара тарих келажакда унутилиб кетиши мумкин.\n-Аста -секин кўп ёшлар мухолифатга кириб келмоқда. Улар эстафедани ўз қўлларига олишлари керак. Бизни олдинги шижоатимиз тобора сўниб бормоқда. Бизни вақтимиз ўтди, бундан кейин қанча ҳаракат қилмайлик барибир ёшларчалик иш қила олмаймиз. Лекин афсуски аксар мухолифатдаги партияларда ёшларга ўрин берилмаяпти. “Уйғон Ўзбекистон” демократик ёшлар ҳаракатини ёшларни сиёсий курашга жалб этиш мақсадида ташкил этганмиз. Энди умидимиз шулардан. Энди ёшлар масъулиятни ҳис қилишлари керак. Уларнинг даври келди. Бугун интернет орқали бўлаётган турли гап сўзлар ва тортишувлар 90 йилларда пайдо бўлган мухолифатни боши бирикмаслиги ва умри тугаганини кўрсатмоқда холос.\nТУРОНЗАМИНДАН: Биз ҳам айтилган баъзи фикрларга қўшилганимиз учун ушбуни тўлиқ кўчириб босмоқдамиз. Ўзбек мухолифатини пароканда қилган нарса постингларда исмсиз равишда ёзилган ҳақораталар бўлгани учун ҳам биз буни назоратга олганмиз. Баъзилар бунинг учун бизни ҳар қанча сўкишса ҳам бунга йўл бермай келаётирмиз. Чунки бундай жойлардан усталик билан фойдланадиган ҳукуматнинг жосуслари бўлади.\nКим мард бўлса, Дадахон Ҳасан каби ўз номи билан ўз фикрини очиқ ёзиши керак ва буни тоқат билан эшитиб, тоқат билан жавоб бериш лозим.\nДадахон аканинг мақолаларига келсак, бу мақолалар биздан олдин бошқа сайтларга юборилган ва эълон қилинмагани учун, биз давримизнинг улуғ инсонига мақолаларини “Туронзамин”да босиш илтимосини рад этмадик. Рад эта олмасдик ҳам. Чунки у киши ДЎКнинг илк аъзоларидандир. (Ёзганларини таҳрирсиз эълон қилишимизни ўзлари талаб қилганлар). Қолаверса, у кишининг айтганлари дарёдан томчи ва тарихни билишимизда жуда муҳимдир.\n« ДАДАХОН ҲАСАН: Муҳаммад Солиҳ деган бир олифтага(4) МЕН ЁМОН КЎРАМАН »


6 феврал куни эрталаб Қўйлиқдаги валюта "қора бозори"да бир АҚШ доллари 2650 сўмдан сотиб олинди. Бу ҳақда хабар берган Озодлик манбасига кўра, бир АҚШ доллари 2700 сўмдан сотилган:\n- Эрталаб бозорга тушган эдим. Валютафурушлар бемалол ишлаяпти. Ўшандай қўлларида даста сўм, доллар борми деб сўрашяпти, дейди Озодлик манбаси.\nПаркент бозоридаги "қора бозор"ида валюта олди-соттиси билан шуғулланувчи саррофнинг ўз овози ёзиб олинмаслик шарти билан айтишича, 6 феврал куни тушдан сўнг бир АҚШ доллари нархи Чилонзор буюм бозорида 2500 сўмгача, Паркент деҳқон бозорида эса 2600 сўмгача пастлаган:\n- Биз валюта айирбошлаш шохобчаларининг ёпилиши ортидан "қора бозор"да доллар нархи кўтарилиб кетади, деб ўйлагандик. Бир оз кўтарилди ҳам, бугун эса резко тушиб кетди. Бунинг сабабини билмайман, лекин биз саррофлар бу нақд ўзбек сўмининг камлиги билан боғлиқ деб ўйлаяпмиз, деди бу манба.\nОзодлик мухбири суҳбатлашган сарроф, айни пайтда валюта "қора бозор"идаги олди-соттининг ниҳоятда эҳтиёткорлик билан давом этаëтганини таъкидлади.\n5 феврал куни Тошкентнинг Чорсу бозорига тушган 36 ёшли тадбиркор Ботир, бир-икки кун кўринмай қолган валютафурушларнинг бу ерда яна эркин савдо қилаëтганини айтади:\n- Кеча 2700 сўмдан оламиз деб туришганди, бугун яна тушган бўлса керак. Бемалол, «доллар оловуз, доллар оловуз» деб бақириб туришибди. Ҳаммаси аввалгидай, дейди тадбиркор Ботир.\nУнинг айтишича, атрофдаги валюта айирбошлаш шохобчалари ёпиқ ва уларнинг олдида доим тўпланиб турадиган аёллар тўдаси ҳам кўринмайди.\nҚорақалпоғистоннинг Тақиятош туманида яшаётган, исми сир қолишини сўраган тингловчининг айтишича, шу кунларда Нукус шаҳрида ва туманларда "қора бозор" валютафурушларига "ов" бошланган:\n- Нукусда, Хўжайлида, Тақиятошда валютафурушлар ушланяпти, экан. Бизнинг Тақиятошда ҳам Бахтигул деган номи чиққан валютчик бор эди. Ўшани ҳам ушлаб олиб кетишибди. Ҳозир одамлар долларларини қаерда алмаштиришни билмай гаранг бўлиб қолган. Банкка борайлик деса, курс 2000 сўм, бормай деса пул керак. Шунинг учун Россиядаги йигитларимиз ҳам ҳозирча пул жўнатмай туришибди,- дейди тақиятошлик тингловчи.\nЯнги йил бошида 100 АҚШ доллари 264 000 сўмга харид қилинган бўлса, 30 январ куни бу кўрсаткич 290 000 сўмни ташкил қилди.\nЎзбекистон Марказий банки маълумотига кўра, 6 феврал куни бир АҚШ долларининг сўмга нисбатан қиймати 2004.36 сўмни ташкил қилди.


Ўзбекистонда ҳафта давомида кутилаётган об-ҳаво ҳақида маълумот берилди - Namanganliklar.uz\nЎзбекистонда ҳафта давомида кутилаётган об-ҳаво ҳақида маълумот берилди\nБугун, 12 апрель куни Ўзбекистон ҳудуди бўйича қуруқ ва асосан кам булутли об-ҳаво сақланиб туради. Бу ҳақда Гидрометеорология хизмати маркази хабар берди.\nУшбу ҳаво массаси натижасида фақат Фарғона водийси вилоятларининг баъзи жойларида бироз ёмғир ёғиши, момақалдироқ бўлиши мумкин. 13 апрель куни Сурхондарё вилоятида момақалдироқ билан бироз ёмғир ёғиши мумкин. Ушбу кунларда ҳаво ҳарорати кечалари 5-10 даража, кундуз кунлари 17-22 даража илиқни ташкил этади.\n14 апрель куни республиканинг марказий ҳудудларида беқарор об-ҳаво бўлиши кутилмоқда. Тошкент, Самарқанд, Жиззах, Сирдарё вилоятлари бўйича баъзи жойларда қисқа муддатли ёмғир ёғиши, момақалдироқ бўлиши мумкин. Ўзбекистоннинг қолган ҳудудларида ёғингарчилик кутилмайди.\nҲаво ҳарорати кечаси 7-12 даража илиқ, кундузи 20-25 даража иссиқ атрофида бўлади.\nҲафта иккинчи ярмида республиканинг барча ҳудудларида ҳаво ҳарорати ҳафтанинг бошига нисбатан кечалари 9-14 даража илиқ, кундуз куни 22-27 даража иссиқ бўлган бироз юқори, асосан ёғингарчиликсиз об-ҳаво бўлиши кутилмоқда.\nУшбу кунларда Тошкент ва Наманган вилоятларининг тоғли ҳудудларида 2000 метрдан юқорида қор кўчиши хавфи бор.\n9 876 Ko'rishlar\nИжтимоий тармоқларда “НАМАНГАНДА ГАИ ВА ҲАЙДОВЧИ ЎРТАСИДА ТОРТИШУВ” изоҳи билан тарқалган видеолавҳа юзасидан расмий маълумот\nИИБ “Диндорларга қарши қатағон Наманган вилоятида давом этади” номли хабарга муносабат билдирди


Самарқандда “КАМАЗ” 3 нафар пиёдани уриб кетди, 2 киши ҳалок бўлди - Халқ сўзи\nСамарқандда “КАМАЗ” 3 нафар пиёдани уриб кетди, 2 киши ҳалок бўлди\n12:23 26 Август 2018 Жамият\n25 август куни Самарқанд туманида содир бўлган йўл-транспорт ҳодисаси натижасида икки киши ҳалок бўлди. Бу ҳақда ИИВ Жамоатчилик ва ОАВ билан алоқалар бошқармаси хабар берди.\nҚайд қилинишича, Тайлоқ туманида яшовчи С.С. бошқарувидаги “КАМАЗ-5511” русумли юк автомашинасини “Самарқанд-Бухоро” йўлининг 5-км.да ҳайдаб кетаётиб, йўлнинг ўнг томонида кетаётган 3 нафар пиёдаларни уриб юборган.\nНатижада улардан икки нафари жароҳат олиб воқеа жойида вафот этган, яна бири олган тан жароҳатлари билан касалхонага ётқизилган.


Мамлакатимизда аввал хусусийлаштирилган қурилиши тугалланмаган объектлар ва фойдаланилмаётган ишлаб чиқариш майдонларини хўжалик фаолиятига жалб этишга алоҳида эътибор қаратилмоқда. Президентимизнинг «Тадбиркорларнинг ишлаб чиқариш майдонларидан фойдаланишларини янада рағбатлантириш чора-тадбирлари тўғрисида»ги қарори (23.02.2017 йилдаги ПҚ-2796-сон) бу борада муҳим дастуриламал бўлмоқда.\nМазкур қарорга кўра, республикамизнинг барча ҳудудларида мавжуд қурилиши тугалланмаган объектлар ва фойдаланилмаётган ишлаб чиқариш майдонларини хатловдан ўтказиш ҳамда аниқлаш бўйича Идоралараро комиссиялар тузилган. Ўзбекистон Республикаси Хусусийлаштирилган корхоналарга кўмаклашиш ва рақобатни ривожлантириш давлат қўмитасининг ҳудудий органи мазкур комиссиянинг ишчи органи этиб белгиланди. Бундан буён Идоралараро комиссия томонидан инвестиция лойиҳаси амалга оширилмагани тўғрисида хулоса чиқарилса, кейинги ойдан бошлаб юридик шахслар – қурилиши тугалланмаган объектлар ва фойдаланилмаётган ишлаб чиқариш майдонларига нисбатан соддалаштирилган солиқ солиш тартибини қўллаётган мулкдорлар умумбелгиланган тартибдаги солиқ ҳамда бошқа мажбурий тўловларни тўлашга ўтади.\nБундан ташқари, мулкдорлар ўзларига тегишли бўлган аввал хусусийлаштирилган қурилиши тугалланмаган объект ва фойдаланилмаётган ишлаб чиқариш майдони негизида инвестиция лойиҳасини амалга оширмаган ҳолларда уларга нисбатан мол-мулк ва ер солиғи навбатдаги ҳисобот йилидан бошлаб 2 карра миқдорда оширилади ва ҳар бир кейинги ҳисобот йилида 2 карра миқдорда, аммо 6 каррадан кўп бўлмаган ошириб борилувчи коэффициент қўлланилади.\nҚарорнинг яна бир эътиборли томони шундаки, тижорат банклари юқорида келтирилган объект ва майдонлар негизида инвестиция лойиҳаларини амалга ошираётган юридик ва жисмоний шахслар ва ижарачиларга имтиёзли кредитлар тақдим этади. Кредитлар 12 ойлик имтиёзли даврни ҳисобга олиб 5 йил муддатга ва Марказий банкнинг қайта молиялаштириш ставкасидан ошмайдиган ставкада берилади.\nҚарор ижросини таъминлаш мақсадида Сурхондарёда Идоралараро комиссия томонидан олиб борилган ишлар натижасида вилоят ҳудудида қурилиши тугалланмаган, шунингдек бўш турган ёки тўлиқ қувватда фаолият кўрсатмаётган 205 та корхона аниқланди. Айни пайтда 16 нафар тадбиркор хусусийлаштириш, монополиядан чиқариш ва рақобатни ривожлантириш бўлимларига инвестициявий режа лойиҳаларини тақдим этди. Жумладан, Термиз шаҳридаги «Surkhon sandwich» МЧЖ 6,5 млн сўм ўз маблағи, банкдан олинган 935 минг АҚШ доллари миқдоридаги кредит ҳисобидан янги лойиҳани амалга оширди. Айни пайтда корхонада 250 нафар кишининг доимий иш билан бандлиги таъминланган. Қурилиш маҳсулотларини ишлаб чиқаришга ихтисослашган корхонада ишлаб чиқилаётган сифатли, рақобатдош, экспортбоп маҳсулотларга ташқи бозорда ҳам талаб ортиб бормоқда. Ҳозирга қадар корхонада 3 млрд сўмлик маҳсулот ишлаб чиқаришга эришилди. Жумладан, жорий йилнинг 8 ойи мобайнида 2 000 минг АҚШ доллари миқдоридаги маҳсулотлар Туркия, Хитой, Россия давлатларига экспорт қилинди.


MEDIAPARK «Hayit Barakasi» акциясини эълон қилмоқда - UzNews.uz\nЁрқин байрам шарафига MEDIAPARK маиший техника ва электроника дўконлари тармоғи «Hayit Barakasi» акциясини эълон қилади.\n27 июлдан 5 августга қадар барча турдаги маҳсулотларга чегирмалар амал қилади! Акция даврида сиз музлатгич, телевизор, кондиционер, кир ювиш машинаси, смартфон ва бошқа кўплаб техникаларни фойда билан харид қилишингиз мумкин!\nMediapark.uz интернет-дўконида фойдали харидларни амалга оширинг. Барча маълумотлар учун: +99871 203 33 33.\nЯнгиликларни MEDIAPARK'нинг расмий саҳифаларида кузатиб боришингиз мумкин:


Хўрак қопқонга қарши бош кўтаради. Валентина Чупик мигрантлар учун бепул юридик ёрдам курсларини очди - Фарғона.Ру ахборот агентлиги\n00:09 msk, 23 Сентябрь 2020\n14.06.2018 10:32 msk\n– Мигрантларга кўмак бермоқчи бўлган юрист юракдан холис бўлиши керак. Мигрантлар устидан пул ишлаб бўлмайди. Мигрантлар бизни бойитмайди, бунинг акси - бизларга моддий томондан зиён келтириши мумкин. Келинг, олдиндан келишиб олайлик: биз меҳнатимиз учун ҳақ олмаймиз, лекин бизлар пайти келиб ҳуқуқни ҳимоя қилувчи ташкилотларда ишлайдиган юристлар авлодини етиштиришимиз мумкин.\nМарина Павлованинг тўртта фарзанди бор. У - ўзбекистонлик, Санкт-Петербургда бир неча йиллардан бери истиқомат қилади. Марина мигрантларга хос муаммолар билан биринчи бор фарзандига РФ фуқаролигини расмийлаштираётганда дуч келган. Унинг ўзи Россия фуқаролигига эга.\n–\tМенга мигрантлар тез-тез ўз муаммолари билан мурожаат қиладилар. Мен малакали маслаҳатлар беролмаганлигим сабаб, ушбу курсга ёзилдим. Эндиликда анча билимга эга бўлдим ва уларни ҳаётга тадбиқ қилиш имконияти бор. Масалан, яқинда Тверь шаҳрига иш билан бордим. Мижозларим маҳаллий миграция марказига навбатга ёзилишиб, эртаси куни патентга ҳужжатлар топшириши керак эди. Лекин эрталаб улар билан марказга борсак, у ерда патент нархи икки баробар ошганлиги ҳақида эълон осилиб турибди. Шу билан бирга бу ерда фақат ўзлари берган ҳужжатларнигина (регистрация, ОМС ва ҳ.к) қабул қилишаркан. Албатта, бу ноқонуний ҳол бўлиб, эълонни камида бир ой олдин беришлари керак эди. Биз жанжал кўтариб, телевидение таклиф қилдик. Шундан сўнг Миграция маркази янги тартибини бекор қилишга мажбур бўлди. Шундай қилиб, биз нафақат ўзимиз (Машрабнинг мижозлари назарда тутилмоқда - таҳр), балки марказга мурожаат қилаётган барча мигрантлар ҳуқуқларини ҳам ҳимоя қилаолдик.\nМуҳаммад Собиров тожикистонлик йигит. У Москва давлат юридик университети магистрлик бўлимининг 1 - курс талабаси, курьер бўлиб ишлайди. Муҳаммад кўп вақтини метрода ўтказади. У нафақат юртдошларининг полиция ходимлари томонидан доим текширилишига гувоҳ бўлган, балки ўзи ҳам мана шундай текширувларнинг “манбаи”га айланиб улгурган. Валентина Чупик семинарига келгунча вазият шундай бўлган.\nБироқ, курсни тамомлаган талабалар эндигина гуруҳ бўлиб суратга тушиб, тортни кесаётган пайт телефон қўнғироғи чалинди: Наро-Фоминскдаги маҳаллий кафеда ишлаётган мигрантларни қўлга олишибди...


«Жаноб президент, Пайариқ тумани ҳокимини тартибга солинг» « Ўзбекистон Халқ Ҳаракати\n«Жаноб президент, Пайариқ тумани ҳокимини тартибга солинг»\n25 December 2017 - 12:57\nКанадада яшаётган ўзбек бизнесвумени Шоира Хасановадан Ўзбекистон президенти Шавкат Мирзиёевга мурожаат:\n“Инвесторни мамлакатга элчи эмас, мамлакатдаги қонун устуворлиги, мамлакатда яратилган имкониятлар, шарт-шароитлар олиб келади. Ўзбекистон ўз фуқароларининг инвестициясини оёқ ости қилиб турган бир пайтда, яна кимни чақирмоқчи?\n«Аввал хэш, кейин дарвеш» деган мақолни бувим кўп айтар эдилар.\nИнвестор ким, у четдан келган бўлиши шарт эмас, у сармоячи – пули бор одам.\nМен 2011 йилда Самарқанд вилояти Пайариқ туманидаги Челак шаҳарчасининг Челак Деҳкон Бозорини қуриб битказилишига ёрдам бердим. Бозордан менга 150 минг АКШ долларига 10 та дўкон беришди. Ҳозир мана шу бозорини Сенатор ҳоким Абдумўмин Жўраев бузиб ташлаб, ахлатхона қилганига 13 ой бўлди.\nБу одам қўлида бирор лойиҳаси бўлмасдан туриб, 2000 одамни иш билан банд қилган бозорини бузиб ташлаб, 13 ойдан бери ахлатхона қилиб, давлат бюджетига 2 миллиард сўмдан ортиқ зарар келтириб ўтирса-ю, аммо нега унга жазо йўқ???\nЛовозимда ўтириб бутун Пайариқ туманининг 6/4 қисмини сотиб бўлди бу бизнесмен Сенатор!\nМенинг бозордаги 10 та дўконим ва мен каби дўкон олган бошқа тадбиркорларнинг ҳам фаолияти тўхтади. Бозорда жаъми 77 та дўкон қурилган эди.\nШунингдек ҳоким бозорнинг олдидаги автомобил туриш жойи ўрнига ноқонуний равишда 6 метрга 4 метр ҳажмда дўконлар қуриб, 36 тадбиркорга 5000 АКШ долларидан сотган. Бу ҳолатни ҳам ҳеч ким текширмади. Ҳозир айбини ёпиш учун олдини кўкаламзор қилибди. Бу ўз аҳлатини хас билан ёпиб қўйиш деганидан бошқа нарса эмас.\nЖаноб президент, Пайариқ тумани ҳокимини тартибга солинг. Челак шаҳарчасининг 30 минг кишилик халқи олдида уят бўлади!!!”


ОИЛА ВА НИКОҲ — МУҚАДДАС\nЎзбекистон Республикаси Олий суди томонидан Жиззах вилоятида сайёр қабуллар ўтказилди. Жами 105 нафар фуқаро қабул қилиниб, шундан 14 нафарига судга ариза бериш ҳуқуқи ва тартиби тушунтирилди. Шунингдек, 43 та мурожаат жойида ҳал этилди.\nВилоятнинг Ғаллаорол тумани Қўйитош шаҳар фуқаролар йиғинида яшовчи 6 та кам таъминланган оиладан хабар олиниб, уларга совғалар тақдим этилди. Хотин-қизлар қўмитаси билан ҳамкорликда 59 нафар ўртадаги низо туфайли алоҳида-алоҳида яшаётган эр-хотин яраштириб қўйилди, натижада уларнинг оилалари қайта тикланди.\nСайёр қабуллар жараёнида жами 104 нафар шахснинг озодликка чиқиши таъминланди.\nШундан 7 нафари — суд залидан, 97 нафари жазони ижро этиш муассасасидан озод этилди.\nСайёр қабуллар жараёнида Жиззах шаҳар ҳокимлиги биносида ўтказилган очиқ мулоқот оилалар мустаҳкамлигини таъминлаш, оилавий низолар ва никоҳдан ажрашишларнинг олдини олиш масалаларига бағишланди.\nУнда Олий суд раиси ўринбосари Х. Ёдгоров, фуқаролик ишлари бўйича Жиззах вилоят судлари судьялари, имом-хатиблар, туман ҳокимлари ўринбосарлари — хотин-қизлар қўмитаси раислари, маҳалла фуқаролар йиғини оқсоқоллари ва мутахассислари, "Оила" илмий маркази, Ёшлар иттифоқи, ҳуқуқни муҳофаза қилувчи органлар вакиллари, шунингдек, вилоятдаги оилавий низолари мавжуд бўлган фуқаролар иштирок этди.\nЙиғилишда асосий эътибор оила мустаҳкамлигини таъминлаш, оилавий ажримларнинг олдини олишга доир масалаларга қаратилди. Шунингдек, жамиятимизда инсон ҳуқуқлари ва қонуний манфаатларини сўзсиз таъминлаш, хотин-қизларнинг ўрни ва нуфузини юксалтириш ҳамда оналик ва болаликни ҳар томонлама қўллаб-қувватлаш борасидаги ишлар ҳақида ҳам фикр алмашилди.\nПрезидентимизнинг 2018 йил 2 февралда қабул қилинган "Хотин-қизларни қўллаб-қувватлаш ва оила институтини мустаҳкамлаш соҳасида фаолиятни тубдан такомиллаштириш чора-тадбирлари тўғрисида"ги Фармонида белгиланган устувор вазифалар ижроси ҳақида фикр юритилди. Хусусан, Фармон ижроси доирасида Олий суд раиси ва Ўзбекистон Хотин-қизлар қўмитаси раиси томонидан қўшма кўрсатма имзолангани, бу борада ҳамкорликда амалга оширилаётган ишлар юзасидан маълумот берилди.\nОчиқ мулоқот жараёнида вояга етмаганлар ва аёллар жазони ўташ муассасаларидан олинган видеолавҳалар намойиш этилди.\nШунингдек, йиғилиш иштирокчиларига "Оила ва никоҳ муносабатларининг ҳуқуқий тартиби" рисоласи тарқатилди.\nУшбу тадбир сўнгида ҳам турли сабабларга кўра, ажрашиб яшаётган эр-хотинлар билан алоҳида суҳбатлар ўтказилди.\nНатижада яна 17 та оила тикланишига муваффақ бўлинди. Аҳил оилалар аъзоларига совғалар топширилди.


Аллоҳга ва охират кунига иймон келтирган қавмнинг Аллоҳга ва Унинг Расулига душманлик қилувчиларга дўстлик қилганларини топмайсан. Ҳатто у(душман)лар ўз оталари, болалари, ака-укалари ёки қариндошлари бўлса ҳам. Аллоҳ ундоқ кишиларнинг қалбларида иймонни собит қилган, уларни Ўз ҳузуридан бир руҳ билан қўллагандир. Ва уларни остидан сувлар оқиб турган жаннатларга киритадир. Унда абадий қолурлар. Аллоҳ улардан рози бўладир. Улар Аллоҳдан рози бўладир. Ана ўшалар, Аллоҳнинг фирқасидирлар. Аё, огоҳ бўлинглар, албатта, Аллоҳнинг фирқаси, ҳа, ўшалар ютувчилардир. [i]


Украинлар Кобзонни "фахрий фуқаро"ликдан чиқарди\nУкраинанинг Полтова шаҳар кенгаши россиялик қўшиқчи ва депутат Иосиф Кобзонга берилган "фахрий фуқаро" мақомини бекор қилди.\nКобзонга бу мақом 2002 йилда берилган ва шаҳар кенгаши қўшиқчини Украинага қарши агрессияси боис ундан бу мақомни олишга қарор қилган.\nДнепропетровск ҳам Кобзонни "фахрий фуқаро"лигини бекор қилган.\n1937 йилда Донецк вилоятида туғилган Кобзон ҳозирда Россиянинг Давлат думаси депутати бўлиб, Путиннинг Украина бўйича сиёсатининг қўлловчиларидан бири ҳисобланади.\nУкраина хавфсизлик хизмати Кобзонни мамлакатга кириши тақиқланган шахслар рўйхатига киритган.\nУшбу тақиққа қарамай Кобзон Украина чегарасининг россияпараст айирмачилар назоратида бўлган қисмидан Донецк вилоятига ўтиб концерт бергани хабар қилинди.


Ayapov Amanjol Tlepovich – Qaraqalpaqstan Respublikası\nQaraqalpaqstan Respublikası Xalıq bilimlendiriw ministri Ayapov Amanjol Tlepovich\n1995-1996 йй. –Қонликўл тумани “Қулемет жыраў” номли 2-сонли кооператив жамғармаси ишчиси\n1996-2000 йй. -Қорақалпоқ давлат университети талабаси\n2000-2008 йй. -Қорақалпоқдавлат университети маънавият ва маърифат бўлими методисти\n2008-2010 йй. -Қорақалпоқ давлат университети маънавият ва маърифат бўлими бошлиғи\n2010-2016 йй. -Қорақалпоқ давлат университети ўқув-услубий бошқармаси бошлиғи\n2016-2017 йй. -Қорақалпоғистон Республикаси Вазирлар Кенгашининг ўрта махсус, касб-ҳунар таълими бошқармаси бошлиғи\n2017 й.ҳ.в. – Қорақалпоғистон Республикаси Халқ таълими вазири